
ПРАВИЛНИК
ЗА ДЕЙНОСТТА НА
ДЕТСКА ГРАДИНА №105 „РАКЕТА”

ОБЩИ ПОЛОЖЕНИЯ
Чл. 1. Настоящият правилник се издава на основание чл. 259, ал. 1 от Закона за предучилищното и училищното образование и във връзка с чл.31,ал.,т.6 от Наредба №15/22.07.2019г на МОН за статута и професионалното развитие на учителите , директорите и другите педагогически специалисти и решение на педагогическия съвет  Протокол №1/ 16.09.2019г.
.Чл. 2. Този правилник урежда устройството и дейността на детската градина в съответствие със ЗПУО и подзаконовите актове по прилагането му.
Чл. 3. С правилникът се определя организацията на предучилищното образование в детска градина №105 „Ракета”и правата и задълженията на участниците в него.
Чл. 4. С настоящия правилник се създават необходимите условия и предпоставки за реализиране на основните цели и задачи, произтичащи от ЗПУО, Наредба № 5 от 03.06.2016 г. за предучилищното образование и конкретните условия в детска градина №105 „Ракета”.
Чл. 5. Правилникът е задължителен за всички лица, намиращи се на територията на детска градина №105 „Ракета” – педагогически специалисти и непедагогически персонал; ръководители на педагогически дейности, които не са дейност на детската градина; родители и други лица, извършващи епизодични дейности.

Глава първа
ВОДЕЩИ ПОСТАНОВКИ И ОРИЕНТИРИ НА ДЕЙНОСТТА
Чл. 6. Нашите ценности са:
1. детето и детството;
2. споделената отговорност за всяко дете;
3. екипност и доверие;
4. професионализъм и подкрепа;
5. удовлетвореност и резултатност.
Чл. 7. От съществено значение за нашия успех е устойчивото развитие на детската градина като модерна предучилищна образователна институция. 
Чл. 8. Нашите цели са:
1. пълноценна социализация на детето в детската общност;
2. приоритетно насърчаване на емоционалната интелигентност у детето;
3. гарантиране на равен шанс за всички деца при постъпването им в училище.
Чл. 9. Нашите политики отразяват нашите ценности и целите на дейността.
Чл. 10. Ние работим в партньорство с родителите и по начин, който е открит и гарантира най-добрите интереси на детето.
Чл. 11. Детска градина №105 „Ракета” осигурява необходимите условия за личностно ориентиране и резултатно обоснован педагогически процес.
Чл. 12. (1) Образованието като процес включва обучение, възпитание и социализация.
(2) Образованието в детска градина №105 „Ракета”  се реализира в съответствие със следните принципи:
1. образователна политика за осигуряване на правото на предучилищно образование на всяко дете;
2. ориентираност към интереса и мотивацията на детето, към възрастовите и социални промени в живота му, както и към способността му да прилага усвоените компетентности на практика;
3. равен достъп до качествено образование и приобщаване на всяко дете;
4. равнопоставеност и недопускане на дискриминация при провеждане на предучилищното образование;
5. запазване и развитие на българската образователна традиция в областта на предучилищното образование;
6. прозрачност на управлението и предвидимост на развитието на детската градина;
7. партньорство и диалог по въпросите на предучилищното образование с всички заинтересовани страни за качество на предучилищното образование.
Чл. 13. Основни цели на предучилищното образование:
1. интелектуално, емоционално, социално, духовно-нравствено и физическо развитие и подкрепа на всяко дете в съответствие с възрастта, потребностите, способностите и интересите му;
2. съхраняване и утвърждаване на българската национална идентичност;
3. придобиване на компетентности, необходими за успешна личностна реализация и активен граждански живот в съвременните общности;
4. ранно откриване на заложбите и способностите на всяко дете и насърчаване на развитието и реализацията им;
5. формиране на устойчиви нагласи и мотивация за учене през целия живот;
6. формиране на толерантност и уважение към етническата, националната, културната, езиковата и религиозната идентичност на всеки гражданин;
7. формиране на толерантност и уважение към правата на децата, учениците и хората с увреждания;
8. познаване на националните, европейските и световните културни ценности и традиции.
Чл. 14. Детската градина провежда автономна образователна политика за:
1. непрекъснато повишаване на качеството на предучилищното образование;
2. ранно детско развитие;
3. подготовка на детето за училище.
Чл. 15. (1) Предучилищното образование в детска градина №105 „Ракета” осигурява възпитание, социализиране, обучение и отглеждане на децата до постъпването им в първи клас.
(2) Предучилищното образование в детска градина №105 „Ракета” се осигурява при:
1. осигурена среда за учене чрез игра;
2. съобразеност с възрастовите особености на детето;
3. гарантиране на цялостно развитие на детето;
4. възможности за опазване на физическото и психическото здраве на детето.
Чл. 16. Предучилищното образование е задължително от учебната година, която е с начало в годината на навършване на 5-годишна възраст на детето, като родителите избират организацията в съответствие с възможностите на детската градина и Наредбата на общинския съвет за записване, отписване и преместване на децата в предучилищното образование. 
Чл. 17. Детска градина №105 „Ракета” носи отговорност за:
1. създаването на условия за опазването на живота и укрепване здравето на децата по време на престоя им в образователната институция;
2. изпълнението на ДОС за предучилищното образование;
3. изпълнението на държавните стандарти по чл. 22 на ЗПУО, отнасящи се до предучилищното образование;
4. законосъобразното изразходване на бюджетните средства и опазване на имуществото;
5. общата и допълнителната подкрепа за личностното развитие, която осигурява подходяща физическа, психологическа и социална среда за развиване способностите и уменията на децата;
6. извършването на дейности и прояви, които не противоречат на законите в страната, ограничават правата и свободите на личността или нарушават образователния процес.

Глава втора
СТАТУТ НА ДЕТСКАТА ГРАДИНА
Чл. 18. Детската градина е институция в системата на предучилищното и училищно образование, в която се отглеждат, възпитават, социализират и обучават деца от 1 годишна възраст до постъпването им в училище в съответствие с държавния образователен стандарт за предучилищно образование.
Чл. 19. Детска градина №105 „Ракета” е юридическо лице.
Чл. 20. Адрес на детската градина е р.София, ул.”Емануил Васкидович „ №40-А     Чл. 21. Детската градина притежава обикновен собствен печат, банкова сметка и шифър по Булстат.
Чл. 22. Детска градина №105 „Ракета” е общинска детска градина.
Чл. 23. Детската градина осъществява дейността си на принципа на автономията и в съответствие с нормативните актове.
Чл. 24. Символи на детска градина №105 „Ракета” са знаме и химн.
Чл. 25. Химн на детската градина е песента „Ракета” по текст на Мария Николова и музика Диана Милева.
Чл. 26. Детска градина №105 „Ракета” въз основа на принципа за автономията и в съответствие с нормативните актове:
1. определя свои политики за развитието си;
2. урежда устройството и дейността си в правилник в съответствие със ЗПУО и подзаконовите актове по прилагането му;
3. избира организацията, методите и средствата на обучение за осигуряване на качествено образование; 
4. определя свои символи и ритуали в съответствие с принципите на националната идентичност и култура, както и свое униформено облекло и други отличителни знаци;
5. участва в национални и международни програми и проекти, подпомагащи дейността й.
Чл. 27. (1) В детска градина №105 „Ракета” официален език е българският.
(2) Детската градина създава условия за усвояването на книжовния български език.
(3) За деца невледеещи български език се създава допълнителен обучителен модул.

Глава трета
ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦАТА
Чл. 28. Постъпването на децата в детската градина се осъществява целогодишно,при наличие на свободни места и след класиране в ИСОДГ. 
Чл. 29. Условията и редът за записване, отписване и преместване в детска градина №105 „Ракета” се осъществява съгласно изискванията на Наредба за записване, отписване и преместване на децата в детските градина на община Столична,класирани в ИСОДГ.В Наредбата са регламентирани организацията, сроковете и необходимите документи за записване, отписване и преместване на децата.
Чл. 30. Децата постъпват в детската градина не по-рано от учебната година, която започва в годината на навършване на тригодишната им възраст.
Чл. 31. В яслените групи в детската градина може да постъпват деца от една до тригодишна възраст.
Чл. 32. Децата се приемат в детската градина с писмено заявление от родителите/настойниците по образец на ИСОДГ.
 Чл. 33. (1) По преценка на родителя и/или при липса на свободни места в яслена група  и при наличие на свободни места децата може да постъпят в детската градина и при навършени 2 години към началото на учебната година на постъпването.
(2) В годината на постъпването си в първа възрастова група децата се отглеждат, възпитават, социализират и обучават по стандарти за ранно детско развитие, приети с наредба на министъра на здравеопазването и министъра на образованието и науката.
(3) През следващата учебна година същите деца отново посещават първа възрастова група и се отглеждат, възпитават, социализират и обучават по държавните образователни стандарти за предучилищно образование.
Чл. 34. (1) Детската градина е задължена да приема деца със специални образователни потребности.
 (2) В група в детската градина могат да се обучават до 3 деца със специални образователни потребности.
Чл. 35. (1) Децата може да се преместват в други детски градини през цялата учебна година при наличие на свободни места.
(2) Свободни места в детската градина са местата в рамките на определения брой по ал. 1, които са останали незаети след записване на всички желаещи деца към определен момент.
Чл. 36. Броят на групите и броят на децата в група се определят от директора на детската градина след съгласуване с педагогическия съвет в съответствие с държавния образователен стандарт за финансирането на институциите и с държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.
(1) Брой групи 
· Детска градина – 7;
· Детска ясла – 2.
(2) Брой деца в група
· Детска градина – до 28 деца;
· Детска ясла – до 23 деца.
Чл. 37. Ежедневното присъствие на децата в трета и четвърта група е задължително.
Чл. 38. Ежедневното присъствие на децата се отчита от учителите чрез регистриране на отсъствията в съответния раздел от дневника на детската група.
Чл.  39. (1) Отсъствията по уважителни причини се удостоверяват от родителите чрез представена медицинска бележка или заявление за отсъствие по семейни причини .
(2) През учебната година децата от яслена,първа и втора група имат право да отсъстват до 30 дни по семейни причини,а децата от трета и четвърта група до 10 дни.
(3) За отсъствието на децата за периода на регламентираните ваканции не се изисква представянето на документи по ал. 1.
Чл.40. (1)Деца приети в ДГ постъпват от 15.09 до 15.10 а в ДЯ до 15.11.
(2).За отказ от постъпването на детето в детска градина №105, се смята:
1.незаписано дете в срок според Наредбата за прием на СО.
2.Непостъпило в детската група дете до 15.10/15.11 на текущата година, без да са оповестени  уважителни причини за това.
3.Отсъствие на дете повече от два месеца , без да са оповестени уважителни причини за това.
4.В случаите по т.1,2 и 3 имената на детето се заличават от списъчния състав на детската група и в информационната система НЕИСПУО по определен ред.
5. Случаите по т.2 и 3 не се отнасят за децата от задължителна подготвителна група.В тези случаи се спазва Механизъм за съвместна работа на институциите по обхващане и задържане в образователната система  на деца и ученици в задължителна предучилищна  и училищна възраст, като се информира председателят на екипа  и се предприемат съответните мерки регламентирани в ПМС №100.
Чл.41.При постъпване на децата в ДГ №105 родителите/настойниците:
1.са длъжни да уведомят медицинския специалист и учителите за специфични здравословни проблеми и особености в поведението и развитието на детето, както и да представят копие на всички документи,съдържащи информация за здравословното състояние  и социално положение на детето , както и други документи, които имат отношение към обучението на детето;
2.предоставят подробни данни за връзка при необходимост- адрес,личен телефонен номер,телефонен номер и име на личния лекар на детето;
3.при промяна на адрес и телефон, своевременно уведомяват детската градина, а при промяна в семейното положение , касаещо попечителството на детето, представят необходимите документи.
Чл.42.Процедурата по безпроблемна адаптация на новопостъпилите деца включва:
1.едноседмично полудневно посещение на детето, по преценка на учителите/мед.сестри  в групата;
2.предварителни консултации на родителите с учителите/мед.сестри на детската група.
Чл.43.(1)Децата се отписват от ДГ №105 „Ракета” след подадено писмено заявление от родителя и заплащане на последната дължима такса.На родителите се предават учебните материали и медицинския картон, заверен и приключен от медицински специалист „Здравен кабинет”.
(2)Преместването на деца от задължително предучилищно образование се извършва при спазване  на следните условия и ред:
1.подаване на писмено заявление от родителите ,съгласно чл.12 ал.2 от ЗПУО до директора на приемащата детска градина.
2.до 5 работни дни на детето се издава удостоверение за преместване.
Глава четвърта
ОРГАНИЗАЦИЯ НА УЧЕБНОТО И НЕУЧЕБНОТО ВРЕМЕ
Чл. 44. (1) Предучилищното образование се организира в учебни години.
(2) Учебната година в предучилищното образование започва на 15 септември и е с продължителност 12 месеца. В случай че 15 септември е почивен ден, тя започва на първия следващ работен ден.
(3) Учебната година включва учебно и неучебно време.
(4) Неучебното време е времето без педагогически ситуации по образователни направления, както и времето извън учебните дни.
(5) В учебното време се организират както основна, така и допълнителни форми на педагогическо взаимодействие, а в неучебното време без педагогически ситуации – само допълнителни форми.
Чл. 45. (1) Учебното време през учебната година е в периода от 15 септември до 31 май на следващата календарна година.
(2) Учебното време се организира в учебни седмици и в учебни дни.
(3) Учебната седмица е с продължителност пет учебни дни и съвпада с работната седмица.
(4) В случай на разместване на почивните дни през годината на основание чл. 154, ал. 2 от Кодекса на труда обявените почивни дни са неучебни, съответно обявените работни дни са учебни за децата.
(5) Учебният ден включва основните и допълнителните форми на педагогическо взаимодействие, както и време за почивка и самостоятелни дейности по избор на детето.
Чл. 46. Неучебното време без основни форми на педагогическо взаимодействие е в периода от 1 юни до 14 септември.
Чл. 47. (1) Предучилищното образование се осъществява при целодневна, полудневна, почасова или самостоятелна организация.
(2) Целодневната и полудневната организация се осъществява в отделни възрастови групи.
(3) Почасовата организация се осъществява за отделно дете в групите за целодневна или полудневна организация, а самостоятелната – за отделно дете извън групите в детска градина 	
Чл. 48. (1) Целодневната организация осигурява възпитание, социализация, обучение и отглеждане на децата в рамките на 12 астрономически часа на ден през учебната година.
(2) Началният час на сутрешния прием в детска градина е 7,00ч., а крайният час на изпращане на децата е 19,00ч.
(3) Вземането на дете на обяд се разрешава само по уважителни причини след писмена информация на родителя/настойника.
Чл. 49. (1) При предаване на децата от родителите , по време на сутрешния прием , се осъществява преглед на здравословното състояние на децата от учителя на групата и / или медицинската сестра.
(2) В детската група не се допускат болни и недоизлекувани деца.
(3) В детската група не се приемат лекарства под какъвто и да е предлог с изключение на такива за подържаща терапия.
(4) В детската група не се допускат деца:
1.с мобилни устройства, както и тяхното използване от детето;
2.със златни накити или други скъпи предмети.ДГ не носи отговорност за съхранението им дори когато са внесени незабелязано;
3.носещи предмети,които могат да представляват заплаха за живота и здравето на самото детеили на останалите деца в групата.
Чл. 50. В целодневната организация в учебното време се редуват основна и допълнителни, а в неучебното време – само допълнителни форми на педагогическо взаимодействие, като се осигуряват и:
1. условия и време за игра, почивка, включително следобеден сън;
2. условия и време за хранене – сутрешна закуска, обяд и две задължителни подкрепителни закуски – между сутрешната закуска и обяда и между обяда и вечерята;
3. дейности по избор на детето.
Чл. 51. Учителите в групата определят редуването на формите на педагогическо взаимодействие и организират деня на детето в предучилищното образование.
Чл. 52. Организацията на учебния ден за всяка детска група се изготвя от учителите на детската група и се утвърждава със заповед на директора.
Чл. 53. (1) Организацията на учебния ден включва:

	Времево разписание
	Форми и дейности

	7,00 – 8,30 ч.
	Прием
Занимания по избор на децата
Утринно раздвижване

	8,30 – 9,00 ч.
	Сутрешна закуска

	9,00 – 10,30 ч.
	Основни форми на педагогическо въздействие -педагогически ситуации и игри
Междинна закуска – плод

	10,30 – 12,00 ч.
	Допълнителни форми на педагогическо въздействие - Разходки и игри на открито/
Допълнителни двигателни и приложни дейности/ 
Занимания по интереси/ДОД
Дейности по избор на децата/
Индивидуални занимания с деца/
Празници и развлечения за децата

	12,00 – 12,45 ч.
	Обяд

	13,00 – 15,00 ч.

	Следобеден сън/ Индивидуални занимания с деца/ 
Работа с малки групи деца

	15,30 – 16,00 ч.
	Подвижни игри
Следобедна закуска

	16,00 – 16,30 ч.
	Допълнителни форми на педагогическо въздействие - организирани занимания и игри.
Педагогически дейности, които не са дейност на детската градина/ДОД

	16,30 – 19,00 ч.
	Игри, в занималнята или на двора/ 
Свободни дейности по избор/ 
Изпращане


(2) Организацията на престоя на децата е мобилна и вариативна, съобразена с потребностите на децата.
(3) Допуска се изменение на дневното разписание по преценка на учителите и в зависимост от сезона и индивидуалните и възрастови особености на децата.
Чл. 54. (1) Ежедневният минимален престой на децата на открито е задължителен при температура на въздуха не по-ниска от 0 градуса.
(2) Децата не се извеждат навън при силен вятър и/или дъжд.
(3) Приемът и предаването на децата може да се осъществява и на двора на детската градина, при подходяща температура и сухо време през всички сезони на годината. 
(4) През летния период организацията на учебния ден се осъществява преобладаващо на открито. 
Чл. 55. (1) В края на деня децата се предават лично на родителите.
(2) Детето може да бъде предадено на друг член от семейството след предварителна уговорка с родителите в писмен вид /подадена декларация/.
(3) Не се допуска предаването на деца на:
1. родители, лишени от родителски грижи по съдебен път;
2. родителите на друго дете от групата (освен когато родителите са дали писмено съгласието си за това);
3. непълнолетни братя и сестри;
4. родители във видимо нетрезво състояние.
Чл. 56. (1) При предаването на децата на родителите учителят споделя персонална информация за престоя на детето в групата, относно храненето, участието в организирани занимания и игри, комуникацията с другите деца.
(2) Споделената информация следва да почива на реални факти, да е уважителна към детската личност и предполагаща партньорско взаимодействие между педагогическите специалисти и семейството в интерес на детето.
Чл. 57. След 18.30 ч. децата се предават на родителите от дежурните учители в дежурната група.
Чл. 58. Крайният час за напускането на детската градина е 19.00 ч.В случаите на невзети деца след крайния час на изпращане на децаата и неуведомяване за закснение от родителя/настойника, дежурният учтел търси съдействието на тел.112 или социалният работник ангажиран в  екипа кмДГ по ПМС №100 на МС.
Чл. 59. Полудневната организация осигурява възпитание, социализация, обучение и отглеждане на децата в рамките на 6 последователни астрономически часа на ден преди обяд през учебната година с начален час – 7.30/8,00ч. и изпращане на децата в 13.30/14,00 ч.
Чл. 60. В полудневна организация в учебното време се редуват основна и допълнителни, а в неучебното време – само допълнителни форми на педагогическо взаимодействие, като се осигуряват и:
1. условия и време за игра и почивка;
2. условия и време за закуска;
3. дейности по избор на детето.
Чл. 61. Учителите в групата определят редуването на формите на педагогическо взаимодействие и организират деня на детето в предучилищното образование.
Чл. 62. (1) Почасовата организация осигурява възпитание, социализация, обучение и отглеждане в рамките на 3 последователни астрономически часа на ден.
(2)  Почасовата организация се осъществява само през учебното време.
(3) В почасовата организация се организират основна форма, а ако продължителността на престоя на детето позволява – и допълнителни форми на педагогическо взаимодействие, като се осигуряват условия и време за игра, почивка и дейности по избор на детето.
(4) Почасовата организация се осъществява заедно с децата в група за целодневна или за полудневна организация, като в една група може да се включват не повече от 2 деца на почасова организация над максималния брой деца.
(5) Почасовата организация не се отнася до дейностите, които се организират като допълнителна услуга по отглеждане на децата.
Чл. 63. (1) Самостоятелната организация включва възпитание, социализация, обучение и отглеждане на детето, организирано от родителя и проследяване постиженията на детето от детската градина в началото и в края на учебното време.
(2) Самостоятелната организация се провежда по заявено желание на родителя за съответната учебна година и след одобрение от експертната комисия в регионалното управление по образование.
(3) Към заявлението по ал. 2 се прилагат:
1. декларация за наличие на среда за учене чрез игра, съобразена с възрастовите особености и гарантираща цялостното развитие на детето, както и за опазване на физическото и психическото му здраве и благополучие;
2. програма за развитие на детето, която задължително съдържа:
• избрани методики и подходи, съобразени с възрастта, индивидуалните потребности и интересите на детето и гарантиращи постигането на целите по чл. 5 от ЗПУО;
• примерно разпределение на теми за постигане на компетентностите за съответната възрастова група;
• списък на избраните познавателни книжки и учебни помагала.
(4) Експертната комисия в едномесечен срок от подаване на заявлението и анализ на документите одобрява или отказва да одобри включването на детето в самостоятелна организация.
(5) Експертната комисия отказва да одобри включването в самостоятелна организация, когато:
1. не са представени някой от документите по ал. 3;
2. не е осигурена среда за учене чрез игра, съобразена с възрастовите особености и гарантираща цялостното развитие на детето, както и за опазване на физическото и психическото му здраве и благополучие;
3. представената програма не гарантира постигането на някоя от целите по чл. 5 от ЗПУО;
4. избраните методики и подходи не са съобразени с възрастта, индивидуалните потребности и интересите на детето.
(6) За установяване на верността на декларираните обстоятелства експертната комисия може да извършва проверки на място.
(7) Експертната комисия може да провежда събеседване с детето и с родителите преди вземането на решението по ал. 4.
(8) Постиженията на детето, възпитавано, социализирано, обучавано и отглеждано при самостоятелна организация, се определят от учители в детската градина в началото и в края на учебното време.
(9) За провеждане на дейността по установяване на постиженията на детето, родителите осигуряват присъствието му в определен от детската градина час.
(10) Дете, включено в самостоятелна организация, което в края на учебното време не постига очакваните резултати, от следващата учебна година се включва в целодневна, полудневна или почасова организация на предучилищно образование по избор на родителите.
Чл. 64. Видът на организацията на всяка група в детската градина или за отделно дете в случаите на почасова и самостоятелна организация се определя от директора на детската градина в съответствие с желанието на родителите след съгласуване с финансиращия орган.
Чл.65. (1) Очакваните резултати по образователните направления по чл.28, ал.2 от Наредба №5 от 2016г. за предучилищното образование по време на учебната година децата може да участват в организирани прояви , изяви и мероприятия и организирано да посещават природни обекти, обществени, културни и научни институции , които посещения не са предмет  на уреждане  от чл.79, ал.5 от Закона за туризма / Наредба за детскити и ученически туристически пътувания с обща цен, инициирани от институциите в системата на предучилищното и училищното образование/, като провеждането им се контролира от директора.
(2) За провеждане на организирано посещение учителят/лите на група/и или друг педагогически специалист предварително планира/т брой часове в зависимост от конкретния случай / празник или проява/ и ги разпределят в годишното тематично разпределение по съответното тематично направление.
(3) Организаторът на посещението писмено информира чрез доклад директора на ДГ 7 дни преди организираното посещение.
В доклада се посочва : мястото на провеждане, брой деца и от кои групи ще вземат участие, начален-краен час с включено време за придвижване, ръководители, придрожители, условия за безопасно придвижване.Проявата се провежда след разрешение на директора.
(4) Посещението и/или участието в прояви, изяви и мероприятия, организирани от други институции и провеждани в населеното място на ДГ, се разрешават от директора на ДГ по реда и начина, определени  в ал.3.
(5) За всички дейности по организирано извеждане на децата от населеното място се изисква информирано писмено съгласие на родителите.
(6) Родителите се уведомяват на родителска среща от учителя- ръководител за организираното извеждане на децата от населеното място- минимум 1 месец преди провеждане на екскурзията. В същия срок, чрез декларация се получава информирано писмено съгласие на родител/настойник.
(7) Всички дейности организирани извън населеното място, се провеждат след разрешение на директора.Провежданто се контролира от директора.

Глава пета 
ОРГАНИЗАЦИЯ НА ПРЕДУЧИЛИЩНОТО ОБРАЗОВАНИЕ
Чл. 66. Предучилищното образование полага основите за учене през целия живот, като осигурява физическото, познавателното, езиковото, духовно-нравственото, социалното, емоционалното и творческото развитие на децата, отчитайки значението на играта в процеса на педагогическото взаимодействие.
Чл. 67. (1) Предучилищното образование се организира в групи според възрастта на децата.
(2) Предучилищното образование може да се организира и в разновъзрастови групи.
(3) Сформирането на групите по ал. 1 и 2 се определя в съответствие с държавния образователен стандарт за предучилищното образование.
(4) Когато в детската градина са записани деца с различна етническа принадлежност от една и съща възраст, не се допуска обособяването им в групи по ал. 1 въз основа на етническата им принадлежност.
Чл. 68. Предучилищното образование е задължително две години преди постъпването на детето в първи клас, но не по-рано от годината, в която детето навършва 5 години.
Чл. 69. Приемът на деца, непосещавали детската градина, в трета и четвърта подготвителни групи се осъществява съгласно разпоредбите на чл. 29 от настоящия правилник.
Чл. 70. (1) Информация за записаните деца в групите на предучилищното образование  се предоставя на общината в срок до 31 октомври.
(2) Детските градини в системата на Министерството на образованието и науката предоставят ежемесечно по служебен ред чрез Министерството на образованието и науката на Агенцията за социално подпомагане информация за:
1. допуснатите отсъствия повече от 3 дни на всяко дете, посещаващо група за предучилищно образование, за които няма уважителни причини, съгласно чл. 10 от Наредба № 5 от 2016 г. за предучилищното образование;
2. случаите на преместване на дете от групите на предучилищното образование през периода 15 септември – 31 май;
3. информация за записаните деца в групите на предучилищното образование.
 (3) Информацията по ал. 2 се предоставя до 4-о число на следващия месец по електронен път от Министерството на образованието и науката на Агенцията за социално подпомагане.
Чл. 71. (1) Отлагането на дете от постъпване в първи клас става не по-късно от 30 юни  в годината на навършването на 7-годишна възраст.на основание на протокол от лекарска консултативна комисия,на удостоверението за задължителна предучилищна подготовка с препоръки за включване на детето в допълнителна подкрепа за личностно развитие и/или на други документи  с информация за детето , включително от изследвания и консултации, след събеседване с родителя и след извършено от регионалния екип наблюдение на детето.
(2)Регионалният екип за подкрепа за личностно развитие на децата със СОП се отлага по обективни причини от задължително обучение в първи клас, но за не повече от една учебна година,деца със СОП след подадено заявление от родителя, когато здравословното състояние и/или индивидуалните потребности на детето не позволяват постъпване в първи клас.
      (3) В случай на отлагане по обективни причини от задължително обучение в първи клас по предложение на регионалния екип за подкрепа за личностно развитие на децата със СОП за детето в ПГ в ДГ се осигурява допълнителна подкрепа  за лчностно развитие  съобразно индивидуалните му потребности.
Чл. 72. След писмено изразено желание от страна на родителите, 5-годишните деца могат да бъдат подготвяни за постъпване в първи клас на 6 години и при следните условия: 
1. Решението на родителите е окончателно и не подлежи на промяна.
2. Родителите информират лично директора на детската градина за това свое решение не по-късно от 1 март на предходната учебна година (преди постъпването му в трета възрастова група).
3. Решението на родителите за по-ранното постъпване на дете в първи клас следва да е аргументирано в интерес на детето и обсъдено с учителите на групата.
Чл. 73. В детска градина №105 „Ракета” се ползват познавателни книжки и учебни помагала.
Чл. 74. (1) Познавателната книжка е произведение, създадено в резултат на творческа дейност, което е одобрено от министъра на образованието и науката за осигуряване на предучилищната подготовка. 
(2) Познавателната книжка е дидактическо средство, което подпомага цялостното обучение на детето по едно или няколко образователни направления за определена възрастова група на предучилищното образование за овладяване на компетентностите, посочени в държавния образователен стандарт за предучилищното образование.
(3) Учебното помагало е произведение, създадено в резултат на творческа дейност, което подпомага предучилищното образование за:
1. конкретизиране, разширяване или задълбочаване изцяло или в отделни части на учебното съдържание;
2. затвърждаване или практическо прилагане на усвоените компетентности.
 Чл. 75. (1) Познавателните книжки и учебните помагала трябва да са съобразени с възрастовите характеристики на децата, както и да насърчават самостоятелността и мисленето.
(2) Познавателните книжки и учебните комплекти не може да съдържат елементи на търговска реклама.
Чл. 76. В предучилищното образование на детска градина №105 „Ракета” могат да бъдат използвани познавателни книжки, които са печатни издания, печатни издания с електронен вариант или електронни издания.
Чл. 77. (1) Децата, подлежащи на задължително предучилищно образование получават комплект безплатни познавателни книжки.
(2) Познавателните книжки се избират от учителите на групата в съответствие с програмната система на детската градина и се закупуват със целеви средства на държавно финансиране.
(3) Познавателните книжки са лични и се предоставят еднократно за една учебна година.
(4) За периода на учебната година познавателните книжки, учебните помагала и индивидуалните учебни пособия на децата се съхраняват на специално обособени за целта места в групите.
(5) Получените познавателни книжки не подлежат на връщане или повторно използване.

Глава шеста 
ФОРМИ НА ПЕДАГОГИЧЕСКО ВЗАИМОДЕЙСТВИЕ
Чл. 78. (1) Педагогическото взаимодействие е процес, насочен към постигането на определен очакван резултат, свързан с цялостното развитие на детето, в който основни участници са учителят и детето.
(2) При провеждането на педагогическото взаимодействие учителите използват игровата дейност за постигането на компетентностите по чл. 28, ал. 2 от Наредба № 5/2016 г. за предучилищното образование.
(3) Детската градина осигурява игрова дейност във всички видове организация на предучилищното образование през учебното и неучебното време.
Чл. 79. Педагогическото взаимодействие с децата се осъществява при спазване на Държавния образователен стандарт за предучилищното образование.
Чл. 80. Педагогическото взаимодействие се:
· осъществява от квалифицирани учители и с помощта на помощник-възпитателите;
· организира съобразно възрастовите особености и индивидуални потребности на децата.
Чл. 81. Отстраняването на децата от общите занимания и игри на детската група под какъвто и да е предлог е абсолютно забранено.
Чл. 82. (1) Педагогическото взаимодействие в предучилищното образование се организира в основна форма и в допълнителни форми.
(2) Формите на педагогическото взаимодействие се организират в съответствие с прилаганата в детската градина програмна система при зачитане на потребностите и интересите на децата.
Чл.83. (1) Основната форма на педагогическо взаимодействие е педагогическата ситуация, която протича предимно под формата на игра.
(2) Педагогическите ситуации се организират само в учебното време и осигуряват постигането на очакваните резултати по чл.28,ал.2 от Даредба №5/ 2016г. за предучилищното образование.
(3) Конкретното разпределяне на педагогическите ситуации по образователни направления се осъществява в седмично разпределение.
(4) Седмичното разпределение се разработва по възрастови групи от учителите на конкретната група преди началото на учебната година и се утвърждава от директора на детската градина.
Чл. 84. (1) Общ седмичен брой на педагогическите ситуации в детска градина №105 „Ракета” за постигане на компетентностите като очаквани резултати е:
1. за първа възрастова група – 11 
2. за втора възрастова група – 13 
3. за трета възрастова група – 15 
4. за четвърта възрастова група – 17 
(2) Детска градина №105 „Ракета” прилага програмна система.
Чл. 85. (1) Продължителността на една педагогическа ситуация по преценка на учителя е от 15 до 20 минути – за първа и за втора възрастова група, и от 20 до 30 минути – за трета и за четвърта възрастова група.
(2) Продължителността на всяка педагогическа ситуация се определя от учителя на групата и в съответствие със специфичните особености на детската група, дейността и темата.
Чл. 86. (1) В допълнителните форми на педагогическо взаимодействие се разширяват и усъвършенстват отделни компетентности, които допринасят за личностното развитие и за разнообразяване на живота на детето.
(2) Допълнителните форми на педагогическо взаимодействие се организират от учителя на групата извън времето за провеждане на педагогическите ситуации.
(3) Допълнителните форми се организират както в учебно време, така и в неучебно време.
(4) Допълнителните форми се организират по преценка на учителя в съответствие с програмната система, прилагана в детската градина, цялостната организация на деня и с интересите и потребностите на децата.

Глава седма
СЪДЪРЖАНИЕ НА ПРЕДУЧИЛИЩНОТО ОБРАЗОВАНИЕ
Чл. 87. (1) Предучилищното образование създава условия за придобиване на съвкупност от компетентности – знания, умения и отношения, необходими за успешното преминаване на детето към училищното образование.
(2) Компетентностите по ал. 1 се определят с държавния образователен стандарт за предучилищното образование.
Чл. 88. Предучилищното образование полага основите за учене през целия живот, като осигурява физическото, познавателното, езиковото, духовно-нравственото, социалното, емоционалното и творческото развитие на децата, вземайки предвид значението на играта в процеса на педагогическото взаимодействие.
 Чл. 89. (1) Предучилищното образование създава условия за:
1. цялостно развитие на детската личност;
2. придобиване на съвкупност от компетентности – знания, умения и отношения, необходими за успешното преминаване на детето към училищното образование.
(2) Компетентностите са дефинирани като очаквани резултати от възпитанието, обучението и социализацията на децата за всяка възрастова група по образователни направления:
1. Български език и литература;
2. Математика;
3. Околен свят;
4. Изобразително изкуство;
5. Музика;
6. Конструиране и технологии;
7. Физическа култура.
Процесът на предучилищното образование е подчинен на прилагането на програмна система като част от стратегията за развитието на детската градина и която съответства на изискванията на държавния образователен стандарт за предучилищното образование.
          Чл. 90. (1) Процесът на предучилищното образование е подчинен на прилагането на собствена програмна система като част от стратегията за развитието на детската градина, която е приета с решение на педагогическия съвет.
(2) Програмната система е цялостна концепция за развитието на детето с подходи и форми на педагогическо взаимодействие, подчинени на обща цел.
(3) Програмната система: 
1. създава условия за придобиването на компетентностите по всяко от образователните направления;
2. отчита спецификата на детската градина и на групите;
3. съответства на интересите, възможностите и възрастовите характеристики на децата.
(4) В програмната система се включват:
1. подходи и форми на педагогическо взаимодействие;
2. разпределение на формите на педагогическо взаимодействие;
3. тематично разпределение за всяка възрастова група;
4. механизъм на взаимодействие между участниците в предучилищното образование.
 (5) Тематично разпределение се разработва, като се отчитат интересите на децата и спецификата на образователната среда.
Чл. 91. (1) За постигането на очакваните резултати учителите имат право и носят отговорност за избора на подходящи форми, методи и средства за обучение.
(2) Предпочетените педагогически технологии:
1. включват приоритетното интерактивни методи и подходи;
2. използване на съвременни информационни средства;
3. съответствие с потребностите и интересите на съвременното дете;
4. насоченост към ангажирано участие на детето;
5. предлагат възможности за избор на дейност от страна на детето.
Чл. 92. (1) Учителите самостоятелно подбират теми за реализиране на образователното съдържание.
(2) Не се допуска избор на теми, които са дискриминиращи по отношение на детето и неговото семейство.
Чл. 93. При постъпването на детето в детската градина родителите се запознават с програмната система, а в началото на всяка учебна година със съдържанието на предучилищното образование за съответната възраст и очакваните резултати.
Чл. 94. За постигането на очакваните резултати, както и за постигането на допълнителни компетентности не се допуска задаването на домашна работа и работа с познавателните книжки вкъщи.
Чл. 95. Организираните занимания с децата в театрално-музикалната зала и физкултурен салон се осъществяват от учителя по музика и учителите на групата и при спазване на предварително утвърден график.
Чл. 96. (1) Материално-дидактичната среда в занималнята и допълнителните помещения се организират, съобразно възрастовите и индивидуални особености на децата и в подкрепа на детското развитие в съответствие с изискванията на ДОС за физическата среда и информационното и библиотечното осигуряване на детските градини,училищата и центровете за подкрепа на личностното развитие.
(2) Във всяка занималня се обособяват кътове/ателиета за занимания и игри с малки групи деца/подгрупи, организирани по формален признак по инициатива на учителите или по избор на децата.
(3) Предметно-дидактичната среда в детската група е необходимо да отговоря на следните характеристики:
1. вариативна и мобилна;
2. интересна и привлекателна;
3. развиваща и стимулираща;
4. гарантираща възможности за избор;
5. съобразена с конкретното образователно съдържание за деня.
(4) За пълноценното двигателно развитие на децата дворното пространство е разпределено:
1. с възможности за позициониране на различните възрастови групи;
2. обезопасено и естетически оформено;
3. с обособени площадки за организирани спортни занимания, спортно-подготвителни игри и упражнения по безопасност на движението по пътищата;
4. оборудвано със съвременни детски съоръжения;
5. като обособено пространство за сцена на открито.
Чл. 97. Усвояването на български език в детска градина №105 „Ракета” се осъществява в процеса на предучилищното образование чрез:
1. обучение по образователно направление Български език и литература;
2. обучение по останалите образователни направления;
3. в процеса на общуване между участниците в предучилищното образование.
Чл. 98. (1) Детска градина №105 „Ракета” създава условия за гражданско, здравно, екологично и интеркултурно образование на децата.
(2) Гражданското, здравното, екологичното и интеркултурното образование са взаимносвързани и формират интердисциплинарен комплекс, насочен към придобиване на социални, граждански и интеркултурни компетентности и на компетентности, свързани със здравето и поддържането на устойчива околна среда. 
Чл. 99. (1) В предучилищното образование гражданското, здравното, екологичното и интеркултурното образование се осъществяват във всички възрастови групи: 
1. интегрирано в обучението по образователните направления; 
2. интегрирано в допълнителни форми на педагогическо взаимодействие; 
3. като самостоятелно образователно направление, когато иновативна или авторска програмна система предвижда това.
(2) Начините и формите на осъществяване на гражданското, здравното, екологичното и интеркултурното образование за различните възрастови групи са определени в програмната система на детската градина, която е разработена по реда и при условията на държавния образователен стандарт за предучилищното образование. 
(3) Минималният задлжителен брой ,както и разпределението по възрастови групи, на ПС  от тематичната област  по ал.1,т.5  - безопасност на движението ,са посочени в приложение №5 на Наредба №13/2016г.за гражданското, здравното, екологичното и интеркултурното образование.Директорът на ДГ утвърждава график за провеждането им.
Чл. 100. (1) Детската градина анализира потребностите на детската общност и определя собствени политики за гражданското, здравното, екологичното и интеркултурното образование.
(2) Директорът на детската градина със заповед и след решение на педагогическия съвет определя екип за разработване и координиране на програмите за гражданското, здравното, екологичното и интеркултурното образование.
Чл. 101. В детската градина се осъществяват взаимно допълващи се дейности за запознаване с професии чрез формите на педагогическото взаимодействие, по време на игра и на дейности по избор на детето, чрез провеждане на срещи с родители с различна професионална квалификация и други.
Чл. 102. Заниманията по интереси включват:
1. дейности за стимулиране развитието на личностни качества, социални и творчески умения и изяви на способностите в областта на науките, технологиите, изкуствата, спорта, глобалното, гражданското, здравното и интеркултурното образование, образованието за устойчиво развитие, както и за придобиване на умения за лидерство;
2. дейности, свързани с образователни, творчески, възпитателни, спортни и спортно-туристически участия и изяви по проекти, програми и други на общинско, областно, национално и международно равнище.
Чл. 103. Заниманията по интереси може да се провеждат чрез различни организационни педагогически форми – клуб, състав, ансамбъл, секция, отбор и други.
Чл. 104. Заниманията по интереси се осъществяват по препоръка на учителите на групите или на друг педагогически специалист.

Глава осма
ПРОСЛЕДЯВАНЕ НА РЕЗУЛТАТИТЕ ОТ ПРЕДУЧИЛИЩНОТО   ОБРАЗОВАНИЕ
Чл. 105. (1) Проследяването на постиженията на детето се осъществява от учителите на съответната група в началото и в края на учебното време по образователните направления.
(2) Проследяването на постиженията на децата за всяка възрастова група се определя от учителите и отразява съответствието с очакваните резултати по чл.28, ал.2 от Наредба №5/2016г. за предучилищното образование.
(3) В тематичното разпределение , изготвено от учителите в началото на учебната година, се посочват методите и формите за проследяване постиженията на децата.
Чл. 106. (1) Резултатите от проследяването на постиженията на детето се вписват в дневника на групата.
(2) След изпълнение на процедурата по проследяване на постиженията на децата учителите информират родителите по подходящ начин.
Чл. 107. (1) В хода на предучилищното образование постиженията на детето се отразяват в детско портфолио в съответствие с чл.35 от Наредба №5/2016г. за предучилищното образование.
(2) Съдържанието на портфолиото на детето в детска градина №105 „Ракета” включва:
1. Данни за институцията.
2. Данни за детето.
3. Общи данни за обучението – период на обучение в детската градина (приемане/преместване/напускане/завършване), организация на обучението и др.
4. Информация за постиженията и резултатите от предучилищното образование: 
• резултати по образователни направления;
• готовност за постъпване в I клас.
5. Други документи, издадени на детето: 
• вид на документа;
• регистрационен номер и дата на издаване;
• дата на получаване.
6.Обща и допълнителна  подкрепа за личностно развитие на детето:
7. Други материали за детето
8. Материали от продуктивната дейност на детето.
9. Снимков материал.
10. Грамоти, награди и др.
(3) В края на предучилищното образование с цел осигуряване на продължаващо взаимодействие между родителите и образователните институции портфолиото им се предава.
Чл. 108. (1) В 14-дневен срок преди края на учебното време учителят на съответната подготвителна група установява готовността на детето за училище.
(2) Готовността на детето за училище отчита физическото, познавателното, езиковото, социалното и емоционалното му развитие.
Чл. 109. Проследяването на индивидуалното развитие на детето се осъществява:
1. като съпоставимост с ДОС за предучилищното образование;
2. от учителите на детската група;
3. при спазване на изискванията за организиране на педагогическа диагностика;
4. в началото на учебната година – входящо ниво и в края на учебната година – изходно ниво;
5. при необходимост се проследява и междинно ниво;
6. отчитането на резултатите се вписва коректно в съответния раздел на дневника на детската група;
7. получените резултати са база за планиране на образователното съдържание;
8. индивидуалните постижения на детето могат да бъдат обсъждани по подходящ начин с родителите;
9. при констатирани затруднения от страна на детето се организира допълнителна индивидуална работа, която се вписва в съответния раздел от седмичния план в дневника на детската група.
Чл. 110. (1) Детската градина издава удостоверение за задължително предучилищно образование за децата от подготвителните възрастови групи в края на предучилищното образование.
(2) Удостоверението за задължително предучилищно образование се издава в срок до 7 дни от датата на приключване на  учебното време.
(3) Удостоверението описва готовността на детето за постъпване в първи клас и в съответствие с очакваните резултати.
(4) В удостоверението може да се правят препоръки за насърчаване и мотивиране за участие на детето в допълнителни дейности и/или за включването му в допълнителна подкрепа за личностно развитие.
(5) Когато здравословното състояние на детето не позволява постъпване в първи клас и в удостоверението по ал. 1 са направени препоръки за включването му в допълнителна подкрепа за личностно развитие, началото на училищното образование за това дете може да се отложи с една учебна година.
(6) Отлагането се извършва не по-късно от 30 юни в годината на навършването на 7 години на детето.

Глава девета
ПРИОБЩАВАЩО ОБРАЗОВАНИЕ
Чл. 111. (1) Детска градина №105 „Ракета” осигурява приобщаващо образование за подкрепа на личностното развитие на децата.
(2) Приобщаващото образование е процес на осъзнаване, приемане и подкрепа на индивидуалността на всяко дете и на разнообразието от потребности на всички деца чрез активиране и включване на ресурси, насочени към премахване на пречките пред ученето и научаването и към създаване на възможности за развитие и участие на децата във всички аспекти на живота на общността.
(3) Приобщаващото образование е неизменна част от правото на образование и се реализира в съответствие с принципите в чл. 3, ал. 2 от ЗПУО.
Чл. 112. (1) На децата, посещаващи детската градина, се предоставя обща и допълнителна подкрепа за личностно развитие, която осигурява подходяща физическа, психологическа и социална среда за развитие на способностите и уменията им.
(2) Подкрепата за личностно развитие се прилага в съответствие с индивидуалните образователни потребности на всяко дете.
 (3) За реализиране на общата и допълнителната подкрепа за личностно развитие в детската градина работи психолог, логопед и други специалисти според потребностите на децата. 
(4) Общата подкрепа за личностно развитие се предоставя от учителите и от други педагогически специалисти в детската градина.
(5) Допълнителната подкрепа за личностно развитие се предоставя в зависимост от плана за подкрепа на детето, в който се определят конкретните дейности за допълнителната подкрепа за личностно развитие и необходимите специалисти за предоставянето на подкрепата.
Чл. 113. Подкрепата за личностно развитие на децата се организира и осигурява в съответствие с утвърдените областни и общински стратегии за подкрепа за личностно развитие на децата.
Чл. 114. Детската градина включва в годишния план за дейността си видовете дейности, сроковете и отговорниците за предоставяне на подкрепата за личностно развитие.
Чл. 115. (1) За организиране и координиране на процеса на осигуряване на общата и допълнителната подкрепа за личностно развитие на децата в детската градина в началото на всяка учебна година със заповед на директора се определя координатор, който координира работата на екипите за подкрепа за личностно развитие на децата и дейностите с педагогическите специалисти и с родителите във връзка с подкрепата за личностно развитие на децата.
Чл. 116. (1) Детска градина №105 „Ракета” извършва ранно оценяване на потребностите от подкрепа за личностно развитие на децата.
(2) Ранното оценяване по ал. 1 се извършва от педагогическите специалисти в детската градина.
(3) Ранното оценяване на потребностите от подкрепа за личностно развитие на децата в детската градина включва:
1. ранно оценяване на развитието на детето и на риска от обучителни затруднения;
2. определяне на необходимост от допълнителни модули за децата, които не владеят български език;
3. определяне на необходимост от извършване на оценка от екип за
подкрепа за личностно развитие на индивидуалните потребности за предоставяне на допълнителна подкрепа за личностно развитие на детето при:
а) затруднения във физическото, познавателното, езиковото, социалното, сензорното, емоционалното и творческото развитие на детето спрямо децата от същата възрастова група;
б) наличие на рискови фактори и обстоятелства в средата на детето;
в) наличие на хронични заболявания, които възпрепятстват обучението и включването на детето в дейността на детската градина;
г) наличие на изявени силни страни на детето в областта на изкуствата и спорта.
Чл. 117. (1) Ранното оценяване се извършва на децата от 3 години до 3 години и 6 месеца при постъпване за първи път на детето в детската градина.
(2) Оценяването се осъществява чрез скрининг за определяне на риск от възникване на обучителни затруднения.
(3) Оценяването се провежда индивидуално за всяко дете с писменото съгласие на родителя след информирането му за начина на провеждането.
(4) След провеждане на оценяването родителят се запознава с резултатите от него.
(5) В зависимост от резултатите от оценяването координаторът съвместно с родителя определя за всяко дете дейности от общата и/или от допълнителната подкрепа за личностно развитие.
(6) Резултатите от оценяването се използват единствено за определяне на дейности за подкрепа за личностно развитие на детето и до тях имат достъп само учителите в групата и останалите педагогически специалисти в детската градина, които са извършили оценяването и/или работят с детето, както и неговите родители.
Чл. 118. На децата на 5 и 6 години в подготвителните групи в детските градини или в училищата, на които не е извършено ранно оценяване от 3 години до 3 години и 6 месеца, се извършва оценка на риска от обучителни затруднения.
Чл. 119. (1) Детската градина осигурява общата подкрепа за личностно развитие от постъпването на детето в институцията.
(2) Общата подкрепа за личностно развитие е насочена към развиване на потенциала на всяко дете.
Чл. 120. Общата подкрепа за личностно развитие в детската градина, която е насочена към всички деца в групата и гарантира участието и изявата им в образователния процес и в дейността на детската градина, включва:
1. екипна работа между учителите и другите педагогически специалисти;
2. занимания по интереси;
3. грижа за здравето;
4. ранно оценяване на потребностите и превенция на обучителните затруднения;
5. поощряване с морални и материални награди;
6. дейности за превенция на насилието и преодоляване на проблемното поведение;
7. логопедична работа.
Чл. 121. Общата подкрепа се осигурява от детската градина и в партньорство с центровете за подкрепа за личностно развитие.
Чл. 122. (1) Общата подкрепа за личностно развитие в детската градина, която е насочена към превенцията на обучителните затруднения, включва:
1. обучение чрез допълнителни модули за деца, които не владеят български език;
2. дейности за прилагане на програми за психомоторно, познавателно и езиково развитие;
3. индивидуална и групова работа при установени езикови и/или емоционално-поведенчески, и/или сензорни затруднения.
(2) Обучението чрез допълнителни модули е насочено към деца, за които българският език не е майчин или които не владеят добре български език.
(3) Обучението чрез допълнителни модули по образователно направление „Български език“ за деца в подготвителните групи за задължително предучилищно образование, за които българският език не е майчин, е задължително и се осъществява в педагогически ситуации в съответствие с държавния образователен стандарт за усвояването на българския книжовен език.
(4) Обучението чрез допълнителни модули по образователно направление „Български език“ за деца, които не владеят добре български език, се осъществява в педагогическите ситуации над минималния общ седмичен брой, определени за постигане на компетентностите в съответната възрастова група в съответствие с държавния образователен стандарт за предучилищното образование.
(5) В съответствие с постигнатия напредък и установените затруднения се провежда и в допълнителни форми на педагогическо взаимодействие през неучебното време с обща продължителност не повече от 20 астрономически часа, разпределени в два модула по 30 минути дневно.
(6) За провеждане на обучението по ал. 5 директорът на детската градина, уведомява родителите, които са задължени да осигурят присъствието на детето.
Чл. 123. (1) Учителите от детската градина и другите педагогически специалисти работят в екип за осигуряване на общата подкрепа на личностното развитие на децата:
(2) Работата на екипа по ал. 2 включва:
1. обсъждане на дейностите за обща подкрепа, в които се включват децата – обмен на информация и на добри педагогически практики с цел подкрепа на всички учители за подобряване на работата им с децата в групата;
2. провеждане на регулярни срещи за:
а) преглед и обсъждане на информация за обучението и развитието на дете;
б) определяне на конкретни дейности от общата подкрепа само за отделни деца, насочени към превенция на насилието и преодоляване на проблемното поведение;
в) определяне на конкретни дейности от общата подкрепа само за отделни деца, насочени към превенция на обучителните затруднения.
Чл. 124. (1) Логопедичната работа с нуждаещите се деца в детската градина се осъществява от логопед и включва:
1. превенция на комуникативните нарушения и на обучителни трудности;
2. диагностика на комуникативните нарушения;
3. терапевтична дейност при установени индикации за комуникативни нарушения;
4. консултативна дейност с учители и родители на деца с комуникативни нарушения.
(2) Логопедичната превенция на комуникативните нарушения и обучителни трудности включва определяне на потребностите на децата от логопедична работа.
(3) Логопедичната диагностика на комуникативните нарушения включва:
1. диагностика при нарушения на говора;
2. невропсихологична диагностика на входно и изходно равнище на деца от 3 до 6 години;
3. диагностика на езиковата компетентност на деца от 3 до 6 години.
(4) Терапевтичната дейност при установени индикации за комуникативни нарушения включва:
1. изготвяне на индивидуални терапевтични планове;
2. осъществяване на ранно логопедично въздействие при деца на 3-4- годишна възраст с комплексни комуникативни нарушения и с риск от обучителни затруднения;
3. провеждане на терапевтична дейност с деца с комуникативни нарушения.
(5) Консултативната дейност включва:
1. консултиране на учители за особеностите и потребностите на деца с комуникативни нарушения и предоставяне на методическа подкрепа при работата с деца с комуникативни нарушения;
2. консултиране, подкрепа и мотивиране на родителите на децата с комуникативни нарушения за активно участие в логопедичния процес.
Чл. 125. (1) Допълнителна подкрепа за личностно развитие на децата и учениците се предоставя въз основа на извършена оценка на индивидуалните им потребности.
(2) Оценката по ал. 1 се извършва от екип за подкрепа за личностно развитие на детето, утвърден със заповед на директора на детската градина за конкретно дете или ученик по чл. 187, ал. 2 от ЗПУО.
Чл. 126. (1) Оценката на индивидуалните потребности на дете или ученик е процес на събиране и анализиране на специфична информация за неговото функциониране – силни страни, затруднения, потенциал за оптимално развитие, участие в образователния процес, възможности за реализация.
(2) Въз основа на обсъждането на информацията по чл. 29, ал. 1 и 2 от Наредбата за приобщаващото образование се определят децата и учениците, на които следва да се извърши оценка на индивидуалните им потребности с цел осигуряване на допълнителна подкрепа за личностно развитие.
(3) За извършването на оценката родителят представя следните документи:
1. заявление до директора;
2. статуси от проведени предварителни изследвания и консултации – психологични, логопедични, медицински, както и становище от специален педагог – при наличие на такива, в зависимост от потребностите на детето или ученика;
3. всички документи, съдържащи информация за здравословното състояние и социалното положение на детето, документи, издадени от съда, както и други документи, които имат отношение към обучението и образованието на детето;
4. протокол от специализирана по профила на заболяването лекарска консултативна комисия и/или решение на териториална експертна лекарска комисия (ТЕЛК), и/или на Национална експертна лекарска комисия (НЕЛК) с приложена лична амбулаторна карта, съдържаща информация за проведени изследвания, консултации, епикризи.
(4) При извършването на оценката се вземат предвид и:
1. резултатите от ранното оценяване на развитието на детето и на риска от обучителни затруднения;
2. документите от личното образователно дело на детето и материали от портфолиото на детето;
3. други документи при необходимост по преценка на екипа.
(5) За извършването на оценката на индивидуалните потребности на деца с изявени дарби родителят представя и документи, удостоверяващи постиженията, класиранията на призови места на децата и др.
Чл. 127. (1) Оценяването на индивидуалните потребности на дете, което не владее български език, се извършва на езика, който детето владее най-добре, като при необходимост се ползва преводач, осигурен от родителя.
(2) При необходимост, в случай че родителят не може да осигури преводач, съдействие за осигуряването му може да окаже регионалното управление на образованието.
Чл. 128. (1) Оценката на индивидуалните потребности на деца, за които има индикации, че са със специални образователни потребности, се извършва от екипа за подкрепа за личностно развитие на детето, чийто състав включва психолог, логопед, ресурсен учител, а при деца с увреден слух или с нарушено зрение – и рехабилитатор на слуха и говора или учител на деца с нарушено зрение, учителите в групата в детската градина. Оценяват се познавателно развитие, комуникативни умения, социални умения, физическо развитие, адаптивно поведение, психични реакции, семейно функциониране.
(2) Оценката на индивидуалните потребности на деца в риск се извършва от екипа за подкрепа за личностно развитие на детето, чийто състав включва психолог и логопед в детската градина, учителите в групата в детската градина. Оценяват се рисковите и защитните фактори в ситуацията на детето или ученика и неговата среда.
(3) Оценката на индивидуалните потребности на деца с изявени дарби се извършва от екипа за подкрепа за личностно развитие на детето, чийто състав включва учителите в групата в детската градина, психолог. Оценяват се конкретните области на изявените дарби и способности.
(4) Оценката на индивидуалните потребности на деца с хронични заболявания се извършва от екипа за подкрепа за личностно развитие на детето, чийто състав включва психолог, учителите в групата в детската градина, медицинския специалист в здравния кабинет в сътрудничество с личния лекар на детето. Оценява се здравословното състояние на детето и влиянието му върху обучението.
(5) При извършване на оценката може да участват и други специалисти извън посочените .
Чл. 129. В случай, че детската градина не може да осигури някой от специалистите, с изключение на психолога , както и когато за оценката на индивидуалните потребности на децата са необходими и други специалисти, директорът на детската градина може да изпрати заявление за осигуряването им от регионалния център за подкрепа на процеса на приобщаващото образование – София- град.
Чл. 130. (1) Оценката на индивидуалните потребности на децата, за които има индикации, че са със специални образователни потребности, се извършва в срок до 3 месеца от началото на учебната година, като продължителността на оценяването е най-малко 14 дни.
(2) Оценката на индивидуалните потребности на децата с изявени дарби, в риск и с хронични заболявания се извършва съобразно спецификата на всеки отделен случай, но не по-късно от 3 месеца от установяване на потребността от извършване на оценка.
(3) Оценка на индивидуалните потребности на децата, за които има индикации, че са със специални образователни потребности, може да се извършва и по всяко друго време през учебната година, ако се установи потребност от такава оценка, като продължителността на оценяването е най-малко 14 дни и се извършва в срок до 3 месеца от установяването на потребността.
Чл. 131. При извършването на оценката на индивидуалните потребности на децата, специалистите от екипа:
1. използват адаптирани за българските условия инструменти, например посочените  в чл.76,т.1 от Наредбата за приобщаващо образование;
2. вземат предвид образователните и личните постижения на детето;
3. вземат предвид социалното и емоционалното развитие на детето;
4. използват формални и неформални методи на наблюдение и оценка;
5. използват събраната до момента информация за детето;
6. вземат предвид информацията за детето, предоставена от ръководители на социални услуги в общността, в случаите, когато детето ползва такива, както и от лечебни заведения при необходимост;
7. вземат предвид мнението на родителя;
8. вземат предвид мнението на детето – при възможност;
9. гарантират достъпа на информация за родителя през всички етапи на оценяващия процес;
10. спазват етичния кодекс на детската градина.
Чл. 132. (1) Оценката на децата се извършва индивидуално от всеки специалист в екипа при отчитане на силните страни и възможностите за участие в образователния процес на детето.
(2) Времето за индивидуалното оценяване на едно дете е по преценка на съответния специалист в зависимост от индивидуалните особености и потребности на детето и е в рамките на съответните срокове.
Чл. 133. (1) Оценката на индивидуалните потребности от допълнителна подкрепа за личностно развитие на децата е функционална.
(2) При извършването на оценката на децата, за които има индикации, че са със специални образователни потребности, увреждането и функционирането се разглеждат като следствие от взаимодействието между здравословното състояние и факторите на средата в съответствие с Международната класификация на функционирането на човека, уврежданията и здравето (ICF) на Световната здравна организация (СЗО) и при отчитане на Международната класификация на болестите – МКБ 10 на СЗО.
(3) Оценката на децата по ал. 2 се извършва съгласно Карта за оценка на индивидуалните потребности на детето.
(4) Всеки специалист от екипа попълва съответната на неговата компетентност част от Картата за оценка, като отделните части се съгласуват между специалистите и се вписва общо становище за функционирането на детето и за необходимата допълнителна подкрепа.
(5) Родителят писмено изразява в картата за оценка съгласието или несъгласието си с извършената оценка на индивидуалните потребности и с решението за предложената допълнителна подкрепа за личностно развитие на детето.
(6) Картата за оценка е неразделна част от личното образователно дело на детето в националната електронна информационна система за предучилищното и училищното образование (НЕИСПУО) и се предава заедно с останалите негови документи при прехода му от една институция в друга в системата на предучилищното и училищното образование.
(7) На родителя се предоставя при поискване копие от попълнената Карта за оценка на индивидуалните потребности на детето.
Чл. 134. (1) При несъгласие на родителя с оценката на индивидуалните потребности на детето със специални образователни потребности, извършена в детската градина, той може да подаде заявление до директора на съответния регионален център за подкрепа на процеса на приобщаващото образование за организиране на повторна оценка на индивидуалните потребности на детето в 14-дневен срок от извършването на оценката от екипа за подкрепа за личностно развитие. Родителят посочва в заявлението мотивите за несъгласието си с оценката на индивидуалните потребности на детето със специални образователни потребности.
(2) В случаите на несъгласие на родителя с предложената допълнителна подкрепа за личностно развитие на детето, независимо че въз основа на оценките на индивидуалните потребности е установена такава необходимост, и за предотвратяване на риска от отпадане от образование директорът на детската градина писмено уведомява дирекция „Социално подпомагане“ по настоящия адрес на детето с цел осигуряване на неговия най-добър интерес.
(3) Директорът на дирекция „Социално подпомагане“ в срок до 10 работни дни от получаването на уведомлението писмено информира директора на детската градина за предприетите действия.
(4) В случаите по ал. 2 детската градина задължително организира предоставянето на дейности за обща подкрепа за личностно развитие на детето.
Чл. 135. (1) Оценката на индивидуалните потребности на деца, за които има индикации, че са деца в риск, включва оценяване на рисковите фактори за развитието на детето.
(2) Оценяват се:
1. история на здравословното състояние на детето;
2. неблагоприятни условия в средата/ситуацията на детето;
3. стресови събития в живота на детето;
4. демографски фактори, оказващи влияние на развитието на детето.
(3) Елементите на оценката включват:
1. индивидуални фактори в развитието – използва се Карта за оценка на индивидуалните потребности на детето; отчита се и разбирането на детето за проблема;
2. фактори в средата на детето – отчитат се загубите и травматичните събития или събитията с негативно влияние върху развитието и обучението на детето;
3. подкрепяща среда – отчитат се обкръжението на детето, общността в детската градина, формирането на приятелства, участието в занимания по интереси и други.
Чл. 136. За извършването на оценката на индивидуалните потребности на децата, които проявяват способности в областта на науките, изкуствата и спорта и имат постижения, надвишаващи постиженията на техните връстници, се използва информация, предоставена от учители, родители, деца или получена след изяви на детето.
Чл. 137. (1) Детската градина осигурява допълнителна подкрепа за личностно развитие на децата.
(2) Допълнителната подкрепа за личностно развитие според вида си е краткосрочна или дългосрочна.
(3) Краткосрочна е подкрепата, която въз основа на оценката на индивидуалните потребности на детето се предоставя за определено време в процеса на предучилищното образование, като за:
1. деца със специални образователни потребности обхваща период от минимум една учебна година до максимум края на съответния етап на образование;
2. деца в риск обхваща времето на планираните дейности за работа по конкретния случай, която се осъществява в детската градина в сътрудничество с отделите за закрила на детето;
3. деца с изявени дарби обхваща период от минимум една учебна година;
4. деца с хронични заболявания обхваща периода, необходим за лечението на детето; при необходимост срокът се удължава в зависимост от здравословното състояние на детето.
(4) Дългосрочната подкрепа е за целия период на обучение на детето в детската градина.
(5) Допълнителната подкрепа за личностно развитие включва:
1. работа с дете по конкретен случай;
2. психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;
3. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;
4. предоставяне на обучение за деца със сензорни увреждания;
5. ресурсно подпомагане.
(6) Когато на деца се предоставя допълнителна подкрепа от детската градина, на тези деца не се предоставя такава дейност в други услуги, включително в социални услуги по ЗСП и ППЗСП.
Чл. 138. (1) Допълнителната подкрепа за личностно развитие се реализира от детската градина чрез план за подкрепа по чл. 187, ал. 3 ЗПУО, изготвен за дете.
(2) Родителят се запознава с плана за подкрепа на детето, като му се предоставя копие от него при поискване.
(3) Родителят е длъжен да оказва съдействие за изпълнението на плана за подкрепа на детето или ученика.

Глава десета
ДОПЪЛНИТЕЛНИ ДЕЙНОСТИ, КОИТО НЕ СА ДЕЙНОСТ НА ДЕТСКАТА ГРАДИНА
Чл. 139. (1) При заявено желание на родителите и срещу заплащане детската градина може да осигури условия на територията си за организиране на педагогически дейности, които не са дейност на детската градина.
(2) Педагогическият съвет определя какви да бъдат те според постъпилите оферти и желанията на родителите. 
(3) Провеждането на този вид педагогически услуги се извършва от фирми или физически лица след провеждане на конкурс,според Правилата на СО  , с които се сключват договори, от квалифицирани преподаватели. 
(4) Родителите заплащат индивидуално обявените такси.
       (5) Дейностите по ал. 1 се извършват извън времето за провеждане на основните форми на педагогическо взаимодействие и се организират при спазване на действащото законодателство.
(6) Дейностите по ал. 1 се организират за децата, които посещават детската градина.

Глава единадесета
ЗДРАВНО ОСИГУРЯВАНЕ. ДЕТСКИ ОТДИХ И ТУРИЗЪМ
Чл. 140. Грижата за здравето се осигурява чрез създаване на условия за достъп на децата до медицинско обслужване.
Чл. 141. (1) Медицинското обслужване на децата от детска градина №105 „Ракета” се осъществява от  медицински специалисти в съответствие с Наредба №3 от 2000г.за здравните кабинети в детските градини и училища.
(2) Медицинските специалисти посещават детските групи,  по предварително изготвен и утвърден със заповед на директора график.
Чл. 142. (1) Медицинските специалисти имат следните задължения и отговорности:
1. Извършват сутрешния филтър при приемането на децата, установяват здравословното им състояние и наличие на опаразитяване в присъствие на родителя. При установяване на признаци на заболяване или опаразитяване не приемат детето и насочват родителите към личния лекар.Предвид 3-те входа за градински групи сутрешният филтър се извършва от медицинските сестри по график:
- понеделник и четвъртък на централния вход на основната сграда;
- вторник и петък на входа на допълнителната сграда
- сряда на входа на административното крило.
· Ако медицинската сестра не провежда сутрешния филтър на групата, то той се извършва от учителката на групата и при необходимост се извиква сестрата.
· Сутрешният филтър се отразява в документацията до 9,00ч. от медицинските сестри и учителите първа смяна.
· Медицинската сестра следи за и не допуска внасянето на лекарства от родителите.
· В случай на необходимост за лечение на дете се вика родител,личен лекар или бърза помощ по преценка на медицинската сестра.При нейно отсъствие преценката се прави от учителката на която е поверено детето.
2. Организират и провеждат здравно-профилактични дейности за предотвратяване и ограничаване на рисковите фактори по предварително утвърден със заповед на директора план.
3. Осъществяват комуникация с личните лекари на децата с цел установяване на особености в здравословното им състояние и редовно извършване на имунизациите.
4. Децата със СОП и/или хронични заболявания са под специално наблюдение на медицинските специалисти на детската градина.
5. Периодично провеждат антропометрични измервания и ги отразяват в здравно-профилактичната карта. Информацията от проведените измервания се съхраняват и в портфолиото на детето.
6. Водят нужната документация за всяко дете и редовно попълват медицинските картони на децата.
7. Ежедневно осъществяват контрол на качеството на хранителните продукти, готовата храна и изготвят седмичното меню.
8. Ежедневно извършват проверка на хигиенното състояние на групите, коридорите, кухнята и проведените дезинфекционни мероприятия, отразяват резултатите писмено.
9. Контролират хигиенните изисквания за поддръжка на дворното пространство и предприемат необходимите мерки за неговото обезопасяване.
10. В групите, в дните на отсъствие на медицинската сестра, същите задължения и отговорности се поемат от учителите на групите. При необходимост помощ оказва съответно медицинското лице, работещо в яслените групи.
11.При отсъствие на медицинска сестра от яслена група,групата се поема от кабинетната медицинска сестра.
Чл. 143. Медицинските сестри извършват провеждането на профилактични и противоепидемични дейности за предотвратяване и ограничаване разпространението на заразни и паразитни заболявания.
Чл. 144. (1) При заразно заболяване се изолират деца и групи.
(2) Не се допуска участие в общи дейности на детската градина и сливане на групи при обявена карантина.
Чл. 145. Медицинските сестри в яслените групи извършват филтър на децата от яслата, който включва преглед за опаразитяване, телесна температура, оглед на кожата и гърлото.
Чл. 146. (1) Контролът върху изпълнение на задълженията на медицинските специалисти в детска градина се осъществява от директора на образователната институция.
(2) При нарушения от страна на медицинското лице или отказ за изпълнение на поставени от директора задачи, директорът писмено информира кмета на района.
Чл. 147. За децата в детската градина се организират програми, свързани със здравното образование, здравословното хранене, първа долекарска помощ и други.
Чл. 148. (1) Детският отдих и туризъм се организира от детската градина в интерес на децата и със съгласието на родителите при спазване на изискванията на Наредбата за детските и ученически пътувания.
(2) Туристическите пътувания могат да се организират под формата на детски лагери,екскурзионно летуване,походи, училища сред природата, ски ваканции и обучения по зимни спортове и др.пътувания с образователна, възпитателна, културно-развлекателна и опознавателна цел.  
(3) Извеждането на децата за провеждане на горепосочените инициирани от детската градина се организира при следния ред:
1.Всеки учител има право да осъществява екскурзии и извеждания на децата с учебна цел на територията на гр.София.
2.До 7 дни преди датата на извеждането учителят внася доклад до директора с искане да му бъде разрешено да осъществи планираното мероприятие.
3.Докладът по т.2 включва информация за съдържанието на проявата/организатор – съгласуван с директора и съответните мотиви  за посещението.Времето и мястото на провеждане  и лицата, които ще придружават децата и ще отговарят за тях по време на мероприятието / кой и откъде ще вземе децата  и кой и къде ще ги върне/.
4.Когато извеждането / ексурзията е в рамките на гр.София не се изисква организиран транспорт, може да се ползват услугите на градския транспорт.За всяко участие директорът издава заповед за разрешение на мероприятието и за ръководителите на групата, както и задлженията им на такива.
 5.Когато се провежда еднодневна екскурзия с учебна цел или детски лагери,екскурзионно летуване,походи, училища сред природата, ски ваканции и обучения по зимни спортове фирмата извършваща туристическа дейност се избира с решение на педагогическия съвет и след обсъждане на офертите с родителите по групи. 
6. Сключва се договор за организирано пътуване  и застраховка злополука  чрез туроператор.Директорът издава заповед за разрешаване на мероприятието и определя  ръководителите и техните задължения.
7.В срок до 3 дни преди извеждането на децата ръководителите събират от родителите декларация за информирано съгласие и провеждат инструктаж.
8.В двудневен срок от приключване на мероприятието с писмен доклад ръководителят уведомява директора  за начина на преминаване на мероприятието.При необходимост по време на мероприятието подържа телефонна връзка с директора.
Чл.149. (1) Организирането на екскурзии, зелени училища и др. и извеждането на децата в учебно и неучебно време се осъществява в съответствие с изискванията на чл.3 от Наредбата за детските и ученически туристически  пътувания с обща цена , инициирани от институциите  в системата на предучилищното и училищното образование.
(2) За всяко туристическо пътуване директорът на ДГ №105:
1.Получава информация надлежно входирана с придружително писмо от туроператор.
2.Скслючва договор с регистриран туроператор, вписан в националния туристически регистър по чл.166 от Закона за туризма, с валидна към датата на туристическото пътуване застраховка „Отговорност на туроператора“.
3.Издава заповед за провеждане на туристическото пътуване.
4.Организира и контролира:
· Информирането на родителите на децата за провеждане на туристическото  пътуване;
· Даването на съгласие в писмена форма от родителите за участие на детето в съответното туристическо пътуване;
· Провеждане на инструктаж  на децата и техните родители за безопасност и култура на поведение по време на туристическото  пътуване.
5. Заверява с подпис и печат списък на децата с данните за трите им имена, дата и година на раждане и група
6. Командирова служителите на ДГ №105 , определени за провеждане на туристическото  пътуване, съгласно Наредбата за командировки в страната.
Чл.150. Сумите за провеждане на туристическото пътуване на децата се събират от ЗАС на детската градина 	 срещу квитанция,получените суми се съхраняват в касата и се отчитат на туроператора.
Чл. 151. (1) Превенцията на насилието и преодоляването на проблемното поведение се изразява във включване на отделни деца в съответни дейности за въздействие върху вътрешната мотивация, както и оказване на психологическа подкрепа.
(2) Психологическата подкрепа по ал. 1 е насочена към децата, педагогическите специалисти и родителите.
(3) Психологическата подкрепа се осъществява от психолог и включва:
1. създаване на условия за сътрудничество и ефективна комуникация между всички участници в образователния процес;
2. предоставяне на методическа помощ на учителите за превенция на тормоза и насилието и за преодоляване на проблемното поведение на децата и учениците;
3. извършване на групова работа с деца и/или кризисна интервенция;
4. работа със средата, в която е детето – семейството, връстниците.

ПРАВИЛА ЗА ДЕЙНОСТТА НА ДЕТСКА ГРАДИНА № 105 „РАКЕТА“  В ИЗВЪНРЕДНА ЕПИДЕМИЧНА ОБСТАНОВКА, СВЪРЗАНА С РАЗПРОСТРАНЕНИЕТО НА COVID-19
I.Изисквания относно приема на децата в детската градина 1. Препоръчително децата от детската градина, за които предучилищното образование не е задължително и има възможност за тях да се грижи възрастен, да останат в къщи. Това важи още в по-голяма степен за децата, живеещи в едно домакинство с възрастни хора и с такива от рискови групи, както и в случаите, когато за придвижването до детската градина се налага използването на обществен транспорт. 
1. Родителите се запознават и декларират, че ще спазват новите правила за работа на детската градина, за което подписват информирано съгласие по образец еднократно в началото на учебната 2020/2021г.. 
2. Приемът в детската градина се извършва в  интервал от време /07.00ч.-09.00ч./ от медицинската сестра или учителя на групата при използване на необходимите индивидуални предпазни средства – маска/шлем, като в случай на констатиране на признаци на заболяване детето не се приема. От момента на влизане на детето в сградата на детската градина от него не се изисква използване на предпазна маска, освен ако на дете със СОП и/или с хронично заболяване и това  е препоръчано от личния му лекар. Когато атмосферните условия не позволяват децата да са навън, всички групи се приемат и предават на родителите през отделни   входове, което  осигурява безопасното приемане и предаване на децата, без да се допускат родителите в сградата на детската градина. Когато е наложително да бъде допуснат родител в детската градина, той/тя следва да носи лични предпазни средства, да използва калцуни и да дезинфекцира ръцете си преди 
влизане.
3. При приемането на новозаписани деца, които за първи път постъпват на детска градина/ясла, същите се приемат след представяне на необходимите документи съгласно Наредба №3/2007г.за приема в детските градини и Наредба №26/2008г.за детските ясли.
4. За децата,които възобновяват посещенията си при отсъствие за повече от 2 месеца, се предоставя еднократен отрицателен резултат за чревни паразити.
5. За децата,които възобновяват посещенията си, вместо медицинска бележка за липса на контакт със заразно болен,родителите могат да декларират обстоятелството , че не им е известно детето да е било в контакт със заразно болни и нямат признаци на заразно заболяване през последните 14 дни.
6. Преди планираното посещение на детето в детската градина / до четвъртък на предходната седмица/ родителите са длъжни:
· Да уведомят учителите/ мед.сестри на групата за датата на която детето ще започне да посещава детската градина;
· Да подготвят предварително необходимити документи;
· Да се запознаят с предоставените им от ДГ препоръки и да подкрепят усилията на институцията за спазване на правила, хигиена и психичното здраве на децата;
· Да не водят децата си на детска градина,когато забележат признаци на заболяване
· Да не използват градски транспорт за придвижване до ДГ и обратно винаги, когато това е възможно;
· Да придржават детето само до мястото за прием , без да влизат в сградата. 
7. В дворното пространство на Детската градина се допускат 
деца,  придружени само от един родител/настойник, който е задължително с предпазна маска за лице. Отстоянието между родителите да е най-малко 2 м.
8. Родителите изчакват пред сградата на детската градина в случаите, когато е невъзможно спазване на дистанция между лицата.


9. Приемът в детската градина се извършва от медицинско лице при използване на необходимите индивидуални предпазни средства – маска/шлем и ръкавици, като деца с признаци на заболяване не се допускат в детската градина. При сутрешния филтър първия ден на завръщане  задължително се измерва телесната температура на децата с термометър и се отбелязва в Рапортната тетрадка на групата. В детската градина се допускат само афебрилни деца. 
10. В сградата на Детската градина не се допускат родители, при необходимост влиза само  един родител/настойник, който е задължително с предпазна маска за лице. 
11. Родителите изчакват пред сградата на детската градина в случаите, когато е невъзможно спазване на дистанция между лицата.


II.Изисквания относно отглеждането на децата в детската градина
1. Веднага след приема на дете в детската градина се измиват ръцете, като за децата от яслените групи се оказва помощ от медицинската сестра. Ръцете на децата се измиват преди и след всяко хранене, след ползване на тоалетна / гърне” /за яслени групи/ и при необходимост. 
2. При съобразяване с климатичните условия децата остават навън с изключение на времето за хранене , основните форми на педагогическо взаимодействие и почивка. За децата се организират игри и дейности, които да осигурят необходимата позитивна емоционална среда. 
3. Осигурява се индивидуална площадка за игра на всяка група. Не се допуска смесване на групите.
4. Децата играят само с играчки, които подлежат на измиване с топла вода и сапун и обработка с дезинфектант. Напомняне  на децата да не разменят чаши и прибори за хранене помежду си.
5. Организиране на дейностите така, че децата от една група да бъдат разделени на по-малки групички, които да играят различни игри, или да се въвличат в различни активности.
6. Децата играят само с играчки, които подлежат на измиване с топла вода и сапун и обработка с дезинфектант. Не се допуска внасянето на стоки и предмети от родителите в детското заведение.
7. Максимално ограничаване на контактите между децата от различни групи при осъществяване на дейности по обща подкрепа, както и на дейностите по чл. 19 от Наредба № 5 от 2016 г. за предучилищното образование (педагогически дейности, които не са дейност на детската градина, организирани при заявено желание на родителите и срещу заплащане).
8. При изпълняване на своите задължения учителят по музика, психологът и ресурсният учител организират индивидуалната и/или групова работа с децата при строги санитарно-хигиенни условия.


III. Изисквания относно персонала в детската градина
Служителите  на детската градина, е нужно: 

1. Да се запознаят срещу подпис преди отваряне на детската градина с правилата за работа в създадената извънредна ситуация и да ги спазват стриктно.
2. При поява на оплаквания, дори лека кашлица или ниска температура (37.3 ◦С) да уведомят директора. Служителите се отстраняват от детската градина до изясняване на здравния статус.
3. Да използват обособеното помещение, в което да сменят обувките и дрехите, с които идват отвън, с работни.
4. Да измият ръцете си, да ги дезинфекцират и да поставят необходимите предпазни средства (маска/шлем) веднага след влизане в детската градина. 
5. Да придружават децата и да им дават насоки, когато това е необходимо, за това как най-добре да мият ръцете си, като преди това им покажат как става това (задължително при пристигането в детската градина, при прибиране от двора, преди и след всяко хранене, преди и след използване на тоалетна, след кихане или кашляне, в края на деня преди тръгване за вкъщи и при влизане у дома). Измиването да е с вода и сапун за поне 30 секунди, изсушаването да е по възможност със салфетка за еднократна употреба или с въздушна струя. 
6. Да организират дейностите така, че децата да бъдат разделяни на подгрупи, в които да играят различни игри. 
7. Ограничаване използването на физкултурен салон и на музикален салон.Ако е належащо ползването им се осъщствява само от една група, като след излизането и салонът се проветрява минимум 20 мин.,дизинфекцира се работното пространство и всички контактни повърхности .
8. Да организират срещи с родителите само при необходимост, по възможност на открито и при спазване на физическа дистанция. 
9. Осъществяване на комуникацията с родители да се осъществява в електронна среда (по телефон, електронна поща, платформи и др.), 
а при необходимост от индивидуална консултация -  по предварителна уговорка се спазват изискванията на физическа дистанция и носене на защитни маски;
10. Да спазват физическа дистанция от 1.50 метра по време на регламентираните почивки. Стаята за почивка да се ползва най-много от двама служителя по едно и също време.




IV.Дезинфекционни мероприятия
· [bookmark: _Hlk40452762]Да се постави мокър филтър пред всички входове. 
· Да се извършва ежедневно двукратно влажно почистване и дезинфекциране на  всички критични точки – подове, маси, дръжки на врати, прозорци, ключове за осветление, парапети, уреди, екрани, тоалетни чинии, мивки, кранове и др., а при наличие на потвърден случай на COVID-19 хигиенните и дезинфекционните мероприятия трябва да се увеличат, като варират от 4 пъти на ден до дезинфекция на всеки час съгласно указание на РЗИ.
· Във всички санитарни помещения и тоалетни  да се следи за изразходването и своевременно осигуряване на течен сапун, еднократни салфетки за подсушаване на ръцете, тоалетна хартия, както и да се осигурява регулярно изхвърляне на боклука.
· минимум двукратно дневно да се проветряват  помещенията за 30 минути в отсъствие на децата (преди пристигането им и след обяд). Да се проветряват и всички помещения често за поне 10 мин на всеки астрономически час в работния ден;
· ежедневно да се изтупва на спалното бельо, ежеседмично  завивките и килимите, и ежемесечно  дюшеците;
· Да се извършва термодезинфекция на спалното бельо при всяко изпиране и последващо изглаждане с гореща ютия;
· Ежедневно двукратно да се извършва дезинфекция на подовете, измиване с вода и сапун на играчките, масите, и при необходимост на столовете, леглата и стени
· Неколкократно ежедневно да се  измиват и дезинфекцират  тоалетните; При извършване на дезинфекция на гърнетата на децата от яслените групи се използва отделна престилка, като след обслужване на всяко дете помощник-възпитателите задължително измиват и дезинфекцират ръцете си;
· Задължително да се измиват ръцете на децата преди хранене и след използване на тоалетната;
· Да се извършва дезинфекция на приборите и съдовете за хранене след всяка употреба.
· Трапезната посуда и приборите за хранене да  се подлагат на почистване и химиотермодезинфекция след всяка употреба.
· Да се използват  еднократни/индивидуални/кърпи за ръце и чаши за вода за всяко дете;
· Ежедневно да се наблюдава на здравословното състояние.

Освен изброените допълнително се осигурява:
· Почистване на други повърхности и точки за контакт най-малко два 
пъти дневно;
· Недопускане да се внасят стоки и предмети от родителите в 
детската градина/ясла;
· Недопускане да се използват плюшени играчки;
· Играчките, които не могат да бъдат почистени съгласно инструкциите, трябва да бъдат опаковани и недостъпни за децата до края на епидемията COVID-19;
· Изпразване на кофите за боклук поне три пъти дневно, след което се измиват и дезинфекцират;
· Дезинфекциране на уредите за игра и пейките на площадките поне 
веднъж дневно;

V.Протоколи за поведение
Протокол при съмнение или случай на COVID-19 в детската градина
При наличие на един или повече симптоми при дете (кашлица, кихане, задух, болки в гърлото, умора, гастроинтестинални оплаквания, висока температура и др.):

1. Първоначално поведение

 Детето да се изолира незабавно в предназначено за такъв случай помещение, докато не се прибере у дома или докато не му се обърне внимание от медицински специалист. На детето се поставя маска, съобразена с възрастта му.
 Незабавно да се осъществи връзка с родителите/настойниците и да се изиска да вземат детето, като се съобразяват с необходимите превантивни мерки. 
 На родителите/настойниците да се припомнят процедурите, които трябва да следват – да се избягва физически контакт и да се консултират с лекуващия лекар на семейството, за да реши дали е необходимо да се направи тест. 
 След като детето напусне помещението, да се извърши щателна дезинфекция няколко часа по-късно. 
 Да се спазват превантивните и ограничителните мерки. 
 Да се приеме отново детето в детската градина срещу медицинска бележка от семейния лекар, че това е допустимо.

2. В случай на положителен тест на дете

 Родителите/настойниците да информират директора на детската градина, който трябва незабавно да се свърже със СРЗИ. 
 Мерките за идентифициране на контактните лица и мерките, които се предприемат се съгласуват между СРЗИ и директора на съответната детската градина.
 В зависимост от характеристиките на сградата и броя на контактните лица мерките може да включват затваряне на една или няколко групи или на цялата детска градина.
 Лицата, които се поставят под задължителна карантина се определят от СРЗИ в зависимост от конкретната ситуация.
 Да се почистят и дезинфекцират щателно помещенията и предметите, до които е имало контакт детето в последните 48 часа. 
 СРЗИ информира контактните лица на детето за стъпките, които трябва да предприемат. 

При наличие на един или повече симптоми при възрастен (кашлица, кихане, задух, болки в гърлото, умора, гастроинтестинални оплаквания, висока температура и др.):
1. Първоначално поведение

 Да се изолира незабавно възрастният човек и да му се даде маска, ако връщането у дома не е възможно в същия момент. Да се спазват ограничителните мерки. 
 Да се избягва физическият контакт с други лица и да се консултира с лекуващия си лекар, който ще реши дали е нужно да се направи тест.
 След като лицето напусне помещението, да се извърши щателна дезинфекция няколко часа по-късно.
 Да се спазват превантивните и ограничителните мерки стриктно.

2. В случай на положителен тест при възрастен

 Да се информира директорът, който трябва незабавно да се свърже със СРЗИ.
 Може да се оцени рискът от разпространение на инфекцията в семейството и в зависимост от това да се предприемат най-адекватните мерки за изолацията в конкретния случай. 
 Мерките за идентифициране на контактните лица и мерките, които да се предприемат, се съгласуват между СРЗИ и директора на съответната детската градина. 
 В зависимост от характеристиките на сградата и броя на контактните лица мерките може да включват затваряне на една или няколко групи или на цялата детска градина. 
 Лицата, които се поставят под задължителна карантина се определят от СРЗИ в зависимост от конкретната ситуация.
 СРЗИ информира контактните лица на възрастния за стъпките, които ще трябва да предприемат.
 Да се извършат щателно почистване и дезинфекция на помещенията и предметите, до които е имало контакт лицето в последните 48 часа.

Глава дванадесета
ОРГАНИЗАЦИЯ НА ДЕТСКОТО ХРАНЕНЕ
Чл. 152. Храненето в детска градина №105 „Ракета” се регламентира от системата за контрол и безопасност на храните (НАССР).
Чл. 153. (1) В детската градина се приготвя храна според изискванията за рационално хранене и по рецептурник, одобрен от МЗ.
(2) Менюто се изготвя ежемесечно от специално определена със заповед на директора комисия в състав – медицинска сестра,домакин, готвач.
Чл. 154. Здравословното хранене на децата на възраст от 1 до 7 години в детска градина №105 „Ракета”  се постига чрез:
1. прием на пълноценна и разнообразна храна;
2. достатъчен прием на зеленчуци и плодове;
3. ограничаване приема на мазнини, захар и сол;
4. прием на достатъчно течности.
5.прием на вода,предназначена за питейно-битови цели на „стайна температура”, чрез индивидуални чаши, които преминават през химио и термо дезинфекция
Чл. 155. Приемането на хранителни продукти от фирмата доставчик е задължение на домакина и работещите в кухнята на детска градина. 	
Чл. 156. (1) Хранителните продукти се съхраняват в подходящо помещение.
(2) Домакинът носи отговорност за правилното им съхранение и спазване срока на годност.
(3) Със заповед на директора са утвърдени:
1. инструкция за начина на съхранение на хранителните продукти;
2. инструкция за почистване и дезинфекция на хладилните съоръжения.
Чл. 157. Работещите в кухнята носят отговорност за съхранението на продуктите, получени от склада до влагането им.
Чл. 158. Домакинът изработва требвателния лист на база дневна калкулация, изготвена от медицинската сестра и го предава на директора до обяд.
Чл. 159. Готвачът отговаря за количеството, качеството, вида и влагането на изписаните продукти.
Чл. 160. От храната се заделят проби, които се съхраняват при температура от 0 до 4 градуса в продължение на 48 часа.
Чл. 161. Храната се разпределя от готвача под контрола на медицинската сестра.
Чл. 162. Храната се получава в групите по определен график и се разпределя от помощник-възпитателя, а в яслените групи от медицинските сестри.
Чл. 163. Медицинската сестра и учителите контролират ежедневно разпределянето и консумирането на храната.
Чл. 164. Съобразно изискванията на СРЗИ, хранителни продукти, които не са приготвени в кухнята на детската градина, се приемат със сертификат от производителя и срок на годност.Забранено е внасянето на торти в ДГ.
Чл. 165. Децата се хранят 4 пъти дневно.
Чл. 166. (1) По време на храненето се ползват необходимите съдове и прибори като според възрастта на децата се включват постепенно вилица и нож. 
(2) Не се допуска смесване на чисти и мръсни съдове.
Чл. 167. Според възрастта се спазват и изискванията за:
1. култура на храненето;
2. самообслужване по време на храна;
3. правила за самостоятелно подреждане.
Чл. 168. Контролът по количеството и качеството на храната се осъществява ежедневно от директора и медицинската сестра 
Чл. 169. Родителите се информират ежеседмично за менюто на децата по дни писмено, на специално организирано за целта табло  на детската градина, като в него се посочва и наличието на алергени в храната.

Глава тринадесета
ТАКСИ ЗА ПОСЕЩЕНИЕТО НА ДЕЦАТА В ДЕТСКАТА ГРАДИНА
Чл. 170. (1) Съгласно чл.298 от ЗПУО издръжката на децата в предучилищното  образование в държавните и общински детски градини се осигурява със средства от държавния и общински бюджет.
(2) Родителите на децата заплащат такси за издръжка на дейности, които не се финансират  от държавния бюджет , а на децата в задължително предучилищно  образование – само такси за хранене,извън финансираното от държавата.
Чл. 171. Правото на безплатно образование се осигурява като не се заплащат такси за обучението, осигурявано със средства от държавния бюджет и се ползва безплатно материалната база за обучение и развитие на интересите и способностите на децата.
Чл. 172.(1) За посещението на децата в детската градина родителите ежемесечно заплащат такси.
(2)Таксите в целодневните групи са:
· задължителна;
· присъствена
Чл. 173. Размерът на таксите се определя с Наредбата за определянето и администрирането на местните такси и цени на услугите на територията на общината .Правото на намалена такса се доказва от родителите, чрез представяне на необходимите документи, съгласно Наредбата на СОС.
Чл. 172. (1) Присъствената такса се начислява съобразно присъствените дни на детето за изтеклия месец и в съответствие с нормативните документи, регламентиращи тази дейност.Задължителната такса е постоянна и не зависи от броя на присъствените дни за месеца.
Чл. 173. За дните на ваканциите, през които децата отсъстват не се заплаща такса.
Чл.174. Ползването на намалена такса влиза в сила от месеца, следващ подаването на документите за преференции.
Чл. 175. Присъствените дни се изчисляват от учителите/мед.сестри на групата според регистрираните присъствия на детето в дневника на групата.
Чл. 176. (1) До 2-ро число на всеки следващ месец учителите/мед.сестри  предоставят информация за начисление на таксите за предходния месец.
(2) Информацията съдържа следните данни:
1. трите имена на детето;
2. брой присъствени дни;
3. основание за преференциално заплащане на таксата;
(3) За грешно вписана информация, учителят, попълнил данните и удостоверил това с подписа си носи дисциплинарна отговорност.
Чл. 177. (1) Таксата се заплаща всеки месец от 5-то до 10-то число на текущия месец касата на ДГ №105.
(2) Родителят получава квитанция, доказваща платената такса и има задължението да я пази една година за справка при необходимост.
(3) При неиздължаване на таксите повече от два месеца, децата се отписват от детската градина.
(4) При невъзможност (нежелание) на родителите таксата да бъде заплатена, ръководството на детска градина №105 „Ракета”напомня на родителите за задължението им и подава информация до района/общината за предприемане на законови мерки по компетентност.

Глава четиринадесета
БЕЗОПАСНИ УСЛОВИЯ НА ПРЕДУЧИЛИЩНОТО ОБРАЗОВАНИЕ В ДЕТСКАТА ГРАДИНА 
Чл. 178. Условия, изисквания и правила за безопасно и здравословно провеждане на възпитанието, обучението и трудовата дейност в детската градина:
1. Сградите на детска градина №105 „Ракета” са изградени в съответствие с дейностите, извършващи се в тях.
2. Подовете в занималните и спалните са покрити с ламинат.
3. Коридорите, тоалетните, стълбището, кухненския блок, пералното помещение, складовете са покрити с мозайка или теракот.
4. Таваните и стените са изработени от материали, които не отделят вредни емисии. 
5. Във всички помещения има условия за приоритетно естествено осветление. 
6. Вратите и аварийните изходи се отварят отвътре навън безпрепятствено.
7. Аерацията на занимални, спални и другите помещения се извършва през обезопасени с комарници прозорци. 
8. Всички останали терасни врати и прозорци са надеждно затворени със съответните за целта приспособления.
 9. Електрическото табло на сградата се намира в помещение на партерния етаж в сградата.
10. Вратите на електрическото табло са заключени и ключът се съхранява от завеждащ административна служба. 
Чл. 179. (1) За осигуряване на безопасни условия на обучение и труд при провеждането на образователна дейност в детската градина и при извършване на трудова дейност се спазват установените в Република България единни правила, норми и изисквания по отношение на: 
1. Машини, съоръжения, апарати, уреди, материали, вещества. 
2. Електрически инсталации, отоплителни и аспирационни инсталации. 
3. Строителни конструкции. 
4. Вибрации, шум, чистота на въздуха, осветеност и лъчения. 
5. Ергономични условия на възпитание, обучение и труд. 
6. Микроклимат (температура на въздуха, влажност). 
7. Съоръжения и медикаменти за лекарска помощ. 
8. Пренасяне на товари. 
9. Организираното предвижване на децата, педагогическите специалисти и непедагогическия персонал като пешеходци или пътници в транспортните средства. 
(2) За осигуряване на безопасни условия се спазват установените в Република България правила, норми и изисквания когато педагогическите специалисти и непедагогическия персонал или лица от други организации извършват самостоятелна или съвместни дейности:
1. Ремонт на електрически инсталации, водопроводни и канализационни инсталации, отоплителни и аспирационни инсталации. 
2. Ремонт, монтаж и демонтаж на машини, апарати и съоражения. 
3. Строително-монтажни дейности в детската градина. 
4. Товарно-разтоварни и транспортни дейности. 
Чл. 180. Организация на дейностите по осигуряване на безопасни условия на възпитание, обучение и труд:
1. Отоплението в детската градина се включва след  направен преглед на парната инсталация. 
2. Ползването на ел. уреди, машини и съоръжения, апаратура и други става след задължителна проверка на годността им и съобразно указанията на производителя за експлоатация. 
3. Ел. таблата се проверяват периодично за тяхната изправност, както и годността на ел. инсталацията по токови кръгове в съответствие с нормативните изисквания. 
4. Забранява се отварянето на ел. таблата от външни лица и от персонала и отстраняването на повредите на същите. 
5. При експлоатация, ремонт и поддръжка на ел. инсталацията, ел. уредите и съоръженията се спазват изискванията на Наредба № 3 на МВ.
6. Ел. осветлението се включва сутрин от дежурния учител в 7.00 часа и се изключва в 19.00 часа от него. 
Чл. 181. При възникване на повреди в ел. инсталацията, дежурните по смени изключват гл. прекъсвач на ел. захранването и уведомяват директора. 
Чл. 182. Противопожарните съоръжения и техника се проверяват периодично за състоянието им и годността им за използване при евентуално възникване на пожар.
Чл. 183. (1) Длъжностните лица в детската градина имат задължения за осигуряване на безопасни условия на труд, възпитание и обучение на децата.
(2) В детската градина се сформира група за работа по БУВОТ, членовете на която се избират на общо събрание.
(3) В групата, освен директора има представители на педагогическите специалисти, медицинския и непедагогически персонал.
(4) Групата организира, ръководи и контролира дейността по осигуряване на безопасни и здравословни условия на възпитание, обучение и труд.
(5) Длъжностното лице, назначено със заповед на директора провежда начален и периодичен инструктаж, с цел лицата, постъпващи на работа да бъдат запознати с ПБУВОТ, Правила за опазване здравето и живота на децата, Пропускателния режим в детската градина, Основните правила по безопасност и хигиена на труда, Изискванията за работа с електроуреди и на работното място,безопасно движение по пътищата и т.н.
(6) Началния и периодичен инструктаж се провеждат през работно време, по предварително изготвен план и се регистрират в съответната книга за инструктажи.
Чл. 184. Не се допускат на работа лица, които не са инструктирани.
Чл. 185. Директорът на детската градина носи отговорност за изпълнението на всички изисквания на нормативните актове, свързани с осигуряване на безопасни условия на труд и опазване здравето и живота на работещите. 
Чл. 186. Директорът на детската градина, в качеството си на работодател, реализира мерки за създаване на вътрешна система от правила и изисквания за безопасна работа, съобразена с установените в страната норми и обхващаща всички дейности.
Чл. 187. Директорът на детската градина организира трудовия процес, като се стреми да отстранява в максимална степен съществуващите рискови фактори за живота, здравето и работоспособността на децата и служителите в детската градина.
Чл. 188. В края на всяка учебна година директорът инициира обсъждане на условията на БУВОТ и мерки за тяхното подобряване.
Чл. 189. Директорът на детската градина утвърждава със заповед и контролира провеждането на различните видове инструктажи, като предварително утвърждава всички инструкции и правила за работа.
Чл. 190. Директорът носи отговорност за:
1. осигуряване на необходимото обучение и за безопасните условия на труд; 
2. организиране на дейности за противопожарна охрана;
3. разработването на система за предотвратяване и ликвидиране на аварии и пожари;
4. взаимодействието с отговорните институции и със служителите за медицинска помощ, за противопожарна охрана и гражданска защита за осигуряване безопасността на работещите;
5. недопускане на работа на лица със заболявания и състояние, противопоказни на съответния вид работа;
6. осигуряване на необходимото работно облекло и необходимите лични предпазни средства; 
7. уведомлението по надлежния ред на общинска администрация, РУО, Инспекцията по труда и социалните грижи, Прокуратурата и Гражданската защита в случаи на тежки аварии и злополуки;
8. установяването, разследването и регистрацията на всяка станала злополука и известните му професионални заболявания по ред и начин, определени със закон. 
Чл. 191. Всички служителите и работници в детската градина са длъжни да:
(1) Се явяват на работа в състояние, което позволява да изпълняват възложените им задачи. 
(2) Спазват трудовата дисциплина, установения ред и изискванията на нормативните актове по безопасността, хигиената на труда и противопожарната охрана. 
(3) Се грижат за собствената си безопасност и безопасността на лицата, които могат да пострадат от техните действия или бездействия. 
(4) Се убедят преди започване на работа в безопасното състояние на работното оборудване, което използват или обслужват. 
Чл. 192. Всеки служител е длъжен да уведоми съответните длъжностни лица за всички повреди и аварии, които създават опасност за тяхното, на децата и на други служители здраве. 
Чл. 193. При какъвто и да е инцидент с дете задължително да бъде уведомяван директора, родителите на детето, общинска администрация и РУО. 
Чл. 194. В детска градина №105 „Ракета” се поддържа необходимия минимум от медикаменти за долекарска помощ. Те се съхраняват в специално определено за целта място – кабинета на мед. специалисти. Достъпа на деца до тях е абсолютно изключен. 
Чл. 195. При провеждане на планирани или спешни ремонти, на ремонтни дейности на уреди, апарати, осветителни, вентилационни, ВиК инсталации, строително-монтажни дейности в сградата и на двора задължително се спазват всички изисквания за обезопасяване. 
Чл. 196. Работещите в детската градина са задължени да:
1. Поддържат ред на работното си място и при приключване на работния ден, да го оставят чисто и подредено. 
2. Повишават квалификацията, хигиената на труда и противопожарната охрана. 
3. Се грижат за личната си безопасност и безопасността на децата.
4. Сигнализират своевременно при добиване на информация за детето в риск или дете жертва на насилие.
Чл. 197. (1) Учителите са длъжни за осигуряват необходимите условия за безопасност на децата във всеки един момент от престоя им в детската градина. 
(2) При възникнала опасност, незабавно да се информира медицинската сестра и директора на детската градина за предприемане на спешни мерки. 
(3) Да не се оставят децата без контрол под какъвто и да е предлог. 
(4) Да не допускат достъп на децата до отворени балконски врати, стерилизатори и лекарства. 
(5) Учителите се грижат за създаване на безопасни условия на възпитание, обучение и труд вътре в детската градина като: 
1. Подсигуряват безопасни материали и играчки за работа с децата.
2. Проследяват какви материали се внасят от децата в групите и дали те не са опасни за децата.
3. Поставят на безопасно място остри и чупливи материали. 
4. Не поставят върху дидактическите шкафове тежки предмети. 
5. Следят за състоянието на ел. инсталацията в групата. 
6. Спазват хигиенните изисквания за създаване на добър микроклимат в групата (осветление, отопление, проветривост, влажност на въздуха). 
7. Отразяват в тетрадката за ремонти за съществуващи проблеми в помещенията на детската група (ВиК, счупени стъкла, балатум и др.).
(6) Извеждането и връщането на децата от и до помещението за допълнителни педагогически дейности се извършва от учителя в групата на съответния преподавател срещу подпис. 
(7) Учителите планират и реализират теми, подчинени на Правилника за ЗБУТ; на Програма за децата от предучилищна възраст за действия при бедствия, аварии, катастрофи и пожари; достъпни теми за децата, отнасящи се до Правилата за улично движение; превенции на насилието и риска; и др.; 
(8) Учителите носят пряка отговорност за безопасността в детската група и при организирани дейности извън детската градина. 
Чл. 198. Помощник-възпитателят в детската група се грижи за създаване на безопасни условия на възпитание, обучение и труд вътре в групата като: 
1. спазва хигиенните и безопасни изисквания за работа в детската градина;
2. съхранява под строг контрол почистващи и дезинфекционните химически препарати;
3. прави мокро забърсване на пода в групата когато децата не са в движение; 
4. поставя съдовете изцедени и в изключен стерилизатор;
5. при ползване на стерилизаторите спазва инструкциите и отразява времетраенето в тетрадка; 
6. изважда съдовете от стерилизатора само при изключено положение; 
7. при забърсване на прозорците ползва стълби и се грижа за своята безопасност; 
8. не предприема самоволни действия, за които нямат задължение и необходимата подготовка. Напр. подмяна на електрически лампи; 
9. при почистване на двора сигнализира за счупени уреди; 
10. всеки петък почиства филтрите на чешмите; 
11. боклукът от групите се изхвърля преди напускане на работната смяна; 
12. периодично проверява състоянието на всички легла, столчета, шкафове и др. инвентар и при нужда търси начин за отстраняване на повредите; 
13. носи отговорност за живота и здравето на децата до завръщане на учителите, когато те отсъстват за кратко; 
15. осигурява необходимия минимум резервна вода за битови и питейни нужди. 
Чл. 199. За извършване на дейности по осигуряване безопасни условия за възпитание, обучение и труд в детската градина се водят следните документи: 
1. Книги за инструктаж – начален и периодичен, извънреден.
2. Дневник за регистриране, отчитане и анализиране на злополуките или бланки за същото.
3. Дневник за регистриране проверките на контролните органи. 
Чл. 200. (1) Пропускателният режим в детска градина №105 „Ракета” се осигурява чрез специално разработени за целта и утвърдени от директора правила. 
(2) Правилата се поставят на видно място и работещите и родителите се запознават с тях срещу подпис, като по този начин се създават условия за безопасността на децата, опазване имуществото на детската градина и други нарушения на обществения ред.
(3) Пропускателният режим се организира от охраната на детската градина и дежурните служители, определени със заповед да се грижат за различните входове.
(4) Не се допуска влизането на външни лица без разрешение на директора на детската градина.
(5) Забранява се пушенето на територията на детската градина и двора, внасянето на горивни и запалителни материали, огнестрелно оръжие и други предмети, които могат да причинят нараняване.
(6) Спирането на автомобили в двора на детската градина е абсолютно забранено. Пропускането и престоя на автомобили, осигуряващи снабдяването на детската градина се осигурява само в работното време на домакина и ЗАС. 

ПОЧИСТВАНЕ И ДЕЗИНФЕКЦИЯ ПО ВРЕМЕ НА ЕПИДЕМИОЛОГИЧНА ОБСТАНОВКА В ДГ №105 „РАКЕТА“

1. Осигуряване на безопасност , защита и опазване на децата в епидемиологична обстановка на COVID-19.
2. Осигуряване на санитарно-хигиенни условия и прилагане на противоепидемични мерки.
3. Почистване и подържане на добра лична хигиена- миене на ръцете /търкане в продължение на 20-30 секунди/, използване на дезинфектант.
· Измиване на ръцете на децата и персонала при идване в ДГ, преди всяко хранене, след ползване на тоалетна,след разходка и игре на двора, подсушаване с еднократна салфетка.
4. Почистването и дезинфекцията да не се извършва в присъствието на децата.
5. Прилагане на строги мерки за дезинфекция
· Събличане и обличане на персонала в обособени за тази цел помещения
Основна сграда – съблекалня басейн
Яслени групи- помощни занимални на групите
Допълнителна сграда – кабинет английски език
· Събуване надецата при приема на входа / обувките се прибират в найлонов плик и се обуват пантофките/
· Почистване на групите
1.дезинфекция на всички повърхности /под ,плотове ,офиси и др./ по график 3 пъти на ден – 8,00ч.,13,00ч.и 16,00ч.
2. дезинфекция на масички и столчета – 2 пъти на ден – 8,00ч.и 13,00ч.
3. дезинфекция на гардероби и шкафчета за обувки - 3 пъти на ден – преди приема на децата, след приема на последното дете и след прибиране от двора.
4. дезинфекция на дръжки на врати, на прозорци, на ключове на осветителни тела - 4 пъти на ден – 8,00ч., 10,00ч., 13,00ч., 16,00ч.
5. почистване и дезинфекция на тоалетни – 2 пъти на ден – 8,00ч. и 13,00ч.и след всяко ползване на гърне.
6.измиване на играчките  - 2 пъти на ден – от 7,00 до 8,00 ч.и 13,30ч.
7.редовна аерация на помещенията – сутрин и на всеки 1 час по 10,00мин.
· Дезинфектиране на пералните помещения – 4 пъти на ден – 7,30ч., 10,00ч., 12,00ч. и 15,00ч.
· Почистване и дезинфекция на административните помещения -4 пъти на ден – 8,00ч., 10,00ч., 13,00ч. и 16,00ч.
· Почистване и дезинфекция на всички прилежащи помещения -3 пъти на ден – 8,00ч.,  12,00ч. и 15,00ч.
· Почистване и дезинфекция на кухненския блок – съгласно изискванията на НАССР системата
· Почистване и дезинфекция на детските площадки / пейки и уреди/ - 2 пъти на ден – 8,00ч. и 12,00ч.



Глава петнадесета
УЧАСТНИЦИ В ПРЕДУЧИЛИЩНОТО ОБРАЗОВАНИЕ
Чл. 201. Участници в предучилищното образование са учителите, децата и техните родители.

Деца
Чл. 202. (1) Децата имат следните права:
1. да бъдат обучавани и възпитавани в здравословна, безопасна и сигурна среда;
2. да бъдат зачитани като активни участници в образователния процес;
3. да получават библиотечно-информационно обслужване;
4. да получават информация относно обучението, възпитанието, правата и задълженията си;
5. да получават обща и допълнителна подкрепа за личностно развитие;
6. да бъдат информирани и консултирани във връзка с избора на образование и/или професия;
7. да участват в проектни дейности, според възрастовите си възможности;
8. да бъдат поощрявани с морални и материални награди.
(2) Дете в риск е дете:
1.без родителска грежа или чиито родители са почитнали,неизвестни,лишени са от родителски права или родителските им права са ограничени;
2.жертва на злоупотреба, насилие,експлоатация или унизително отношение или наказание във или извън семейството му;
3.в опасност от увреждане на физическото, психическото, морално, интелектуално и социално развитие.
Чл. 203. (1) Детска градина №105 „Ракета” осигурява подкрепа за личностно развитие на децата съвместно с държавните и местните органи и структури и доставчиците на социални услуги.
(2) Детска градина №105 „Ракета” самостоятелно разработва и прилага цялостни политики за:
 1. подкрепа за личностно развитие на детето;
 2. изграждане на позитивен организационен климат;
 3. утвърждаване на позитивна дисциплина;
 4. развитие на общността в детската градина.
(3) Изграждането на позитивен организационен климат се осъществява в условията на сътрудничество, ефективна комуникация и отношения на загриженост между всички участници в процеса на предучилищното образование.
(4) При работата с децата, детска градина №105 „Ракета” основава дейността си на принципа на позитивната дисциплина, която се свързва с мерки и подходи, гарантиращи изслушване на детето, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите.
(5) При работата с децата детска градина №105 „Ракета”  основава дейността си на принципа на превенцията на обучителните трудности и ранното оценяване на риска от тях. 
Чл. 204. (1) Изграждането на позитивен организационен климат и на подходяща психологическа среда в детската градина е израз на общата воля и координираните усилия на всички участници в образователния процес.
(2) Процедурата по безпроблемната адаптация на новопостъпилите деца включва:
· предварителни посещения на детето с родителя с цел запознаване с детската градина,групата и условията на работа;
· предварителни консултативни срещи на родителите с директора, учителите и медицинските сестри на детската група;
· първоначален престой на детето в детската занималня по няколко часа на ден до готовността му и неговата успешна адаптация към новите условия,според желанието на родителя.
(3) Основен принцип при изграждането на институционалната политика за противодействие на тормоза и насилието е прилагането на цялостен подход, полагане на координирани и последователни усилия за предотвратяване на тормоза и насилието и създаване на по-сигурна среда в образователната институция.
(4) Дейностите по превенция и интервенция на тормоза и насилието се разработват въз основа на Механизъм за противодействие на тормоза и насилието в институциите в системата на предучилищното и училищното образование и на алгоритъм за неговото прилагане, утвърдени със заповед от министъра на образованието и науката.
Чл. 205. Детската градина създава условия за спазване на правата на детето.
Чл. 206. Директорът на детската градина съдейства за реализирането на институционални политики за противодействие на тормоза и насилието и прилагането на цялостен подход, полагане на координирани и последователни усилия за предотвратяване на тормоза и насилието и създаване на по-сигурна среда в образователната институция.
Чл. 207. (1) Директорът на детската градина организира, координира и контролира, участва в предприемането и изпълнението на ефективни мерки за предотвратяване на всички форми на дискриминация в детската градина от страна на педагогически специалист или лице от непедагогическия персонал или от друго дете или родител.
(2) Поставя на достъпно място текста на закона, както и всички разпоредби от вътрешните правила, отнасящи се до защитата от дискриминация.
(3) Регламентира в длъжностните характеристики на работещите изисквания за гарантиране на правата и висшите интереси на децата.
(4) С оглед осигуряване на превенция и гарантиране на правата и интересите на децата, запознава срещу подпис и следи за изпълнението на разпоредбите на Етичният кодекс на работещите с деца.
(5) Контролира и съдейства за идентифициране, предотвратяване и ефективно противодействие на насилието на деца в различните му форми и злоупотребата с деца.
Чл. 208. При отказ от страна на родителя да съдейства и да подпомага реализирането на дейностите по преодоляване на проблемното поведение на детето и за справяне със затрудненията му с приобщаването в образователния процес и в институционалната среда, директорът на институцията писмено сигнализира дирекция „Социално подпомагане“ по настоящия адрес на детето за предприемане на действия при необходимост при условията и по реда на Закона за закрила на детето.
Чл. 209. (1) Педагогическите специалисти, всички работещи и родителите на децата, посещаващи детската градина са задължени да не:
1. разпространяват информация за децата от персонален характер, която би могла да наруши правата на детето и човешките права;
2. нарушават правата на детето и правата на работещите в детската градина, да унижават личното им достойнство, да прилагат форми на физическо и психическо насилие върху тях.
(2) При наличие на информация/съмнения за малтретиране или наличие на друг риск за детето или при установени индикации, че дете се нуждае от закрила, незабавно се уведомява директора на дирекция „Социално подпомагане“, Държавната агенция за закрила на детето или Министерството на вътрешните работи и се оказва пълно съдействие за предприемане на подходящи мерки за своевременно предотвратяване на риска. Същото задължение има и всяко лице, на което това е станало известно във връзка с упражняваната от него професия или дейност, дори и ако то е обвързано с професионална тайна.
Чл. 210. Педагогическите специалисти и всички работещи разпознават индикаторите за различните видове насилие и своевременно изпълнява задълженията си за сигнализиране за деца в риск.
Чл. 211. За преодоляване на проблемното поведение на детето и за справяне със затрудненията му с приобщаването в образователния процес и в институционалната среда, с участието му в дейността на институцията и с поведенческите му прояви се прилагат една или повече от следните дейности за въздействие върху вътрешната мотивация:
1. обсъждане с цел изясняване на възникнал проблем и получаване на подкрепа за разрешаването му;
2. използване на посредник при решаване на конфликт;
3. консултиране на детето с психолог/педагогически съветник;
4. създаване на условия за повишаване на социалните умения за общуване и за решаване на конфликти по ненасилствен начин;
5. насочване на детето към занимания, съобразени с неговите потребности.
Чл. 212. (1) Детската градина има етичен кодекс на общността, който се приема от представители на педагогическия съвет и обществения съвет по ред, определен в този правилник.
(2) Етичният кодекс се изготвя по достъпен и разбираем начин и се поставя на видно място в сградата на детската градина.
(3) Етичният кодекс се публикува на интернет страницата на детската градина.
Чл. 213. Детската градина предоставя условия за равен достъп до образование за децата и чрез осигуряване на достъпна архитектурна и физическа среда, достъпност на информацията и комуникацията, достъп до учебното съдържание, разумни улеснения, технически средства, специализирано оборудване и специализирана подкрепяща среда, дидактически материали, методики и специалисти.
Чл. 214. Достъпната физическа среда включва осигуряване на подходящи условия, използване и прилагане на иновативни подходи и съвременни технологии за архитектурна и физическа достъпност, които в най-голяма степен да отговорят на потребностите на децата.
Чл. 215. (1) Достъпна архитектурна среда се осигурява чрез:
1. входни и комуникационни пространства;
2. помещения и пространства за общо ползване;
3. санитарно-хигиенни и спомагателни помещения.
(2) Достъпната архитектурна среда се осигурява и чрез съобразяване на съоръженията със специфичните изисквания за различните видове увреждания.
(3) Общодостъпните помещения в сградите се свързват чрез достъпен маршрут.
(4) Специализирана подкрепяща среда се осигурява чрез:
1. обзавеждане на помещенията така, че да дават възможност да се устроят учебни места за деца в инвалидни колички, както и учебни места за деца с увреден слух с достатъчна осветеност;
2. осигуряване при необходимост на специализирана техника за ученици с нарушено зрение;
3. осигуряване на подходящи помещения за кабинети за рехабилитация на слуха и говора, за логопедични кабинети, за ресурсни кабинети и за други специализирани кабинети;
4. осигуряване на достъп за обслужване на деца с увреждания в останалите помещения;
5. организиране при необходимост по предложение на екипите за подкрепа за личностно развитие на работни и игрови кътове за индивидуална работа или за работа на пода, както и кътове за почивка в стаята на групата.
Чл. 216. Достъпността на информацията и комуникацията се изразява в осигуряване на:
1. достъп до видовете средства за информация и комуникация (телефони, компютри, интернет и други);
2. достъп до информация за правата и задълженията на децата, за програмната система на детската градини и предлаганите допълнителни дейности и дейности по интереси; 
3. достъпност на познавателните книжки и учебните помагала чрез осигуряване на разумни улеснения според индивидуалните потребности на децата;
4. достъпна мултимедийна образователна среда, специализирани софтуерни продукти, аудио-визуални средства, алтернативни форми за комуникация и за предаване на информация на деца с увреден слух и с нарушено зрение.
Чл. 217. Достъпът до учебното съдържание се гарантира със:
1. предоставяне на подкрепа за личностно развитие на децата за осигуряване на непрекъснатост при прехода им към начален училищен етап;
2. адаптиране на учебното съдържание съобразно индивидуалните потребности на децата със специални образователни потребности;
3. осигуряване на помощни средства и специализирани технологии в педагогическото взаимодействие;
4. осигуряване на терапевтична подкрепа и рехабилитация на децата;
5. осигуряване на обучение по учебни програми за деца със сензорни увреждания;
6. използване на подходящи обучителни материали и учебни помагала.
Чл. 218. Детска градина №105 „Ракета” създава условия за екипна работа между учителите и другите педагогически специалисти, в т.ч. за обсъждане на проблеми и обмяна на добри практики при работата им с едни и същи деца с цел повишаване ефективността на педагогическите подходи.
Чл. 219. Заниманията по интереси се организират от детска градина № 105	 за развитие на способностите и на компетентностите на децата, за изява на дарбите им в областта на изкуствата, спорта, науките, гражданското и здравното образование, както и за придобиване на умения за лидерство.
Чл. 220. (1) Децата се поощряват с морални и с материални награди за високи постижения в предучилищното образование, в заниманията по интереси и за участие в конкурси и състезания за деца от предучилищна възраст.
(2) Наградите за деца на детска градина №105 „Ракета” са грамоти,плакети,медали,книжки и др.подходящи за възрастта предметни награди 
(3) Наградите се раздават ежегодно на децата и при използването на специален ритуал утвърден със заповед на директора по предложение на педагогическия съвет и след съгласуване с обществения съвет на детска градина №105 „Ракета” 

Родители
Чл. 221. (1) Сътрудничеството и взаимодействието между родителите и детската градина се осъществяват чрез:
1. индивидуални консултации;
2. родителски срещи; 
3. обучения;
4. всеки път, когато конкретна ситуация или поведение на детето го прави необходимо. 
(2) Средство за връзка със семейството на детето може да бъде и електронната поща на един от родителите, както и електронният дневник на групата.
Чл. 222. Родителите имат следните права:
1. периодично и своевременно да получават информация за успеха и развитието на децата им в образователния процес, за спазването на правилата в детската градина и за приобщаването им към общността;
2. да се срещат с ръководството на детската градина, с учителите и с другите педагогически специалисти в определеното приемно време или в друго удобно за двете страни време;
3. да се запознаят с програмната система в детската градина;
4. да присъстват и при желание от тяхна страна да бъдат изслушвани, когато се решават въпроси, които засягат права и интереси на детето;
5. най-малко веднъж годишно да получават информация, подкрепа и консултиране в детската градини по въпроси, свързани с образованието и с личностното развитие на децата им;
6. да избират и да бъдат избирани в обществения съвет на детската градина;
7. да изразяват мнение и да правят предложения за развитие на детската градина.
Чл. 223. (1) Родителите имат следните задължения:
1. да осигуряват редовното присъствие на детето в задължителното предучилищно образование, като уведомяват своевременно детската градина в случаите на отсъствие на детето;
2. да запишат детето си в детска градина или училище, в което се осъществява задължително предучилищно образование по избор;
3. редовно да се осведомяват за своите деца относно приобщаването им в детската градина, успеха и развитието им в образованието и спазването на правила на детската група;
4. да спазват правилника за дейността на детската градина и да съдействат за спазването му от страна на детето;
5. да участват в процеса на изграждане на навици за самоподготовка като част от изграждането на умения за учене през целия живот;
6. да участват в родителските срещи;
7. да се явяват в детската градина след покана от учител, директор или друг педагогически специалист в подходящо за двете страни време;
8. да спазват началото и края на учебния ден в детската градина;
9. да изпращат детето си в детската градина здраво, чисто и с удобни дрехи;
10. редовно и в срок да заплащат дължимата такса, съгласно утвърдените правила.
(2) Родителите, чиито деца се обучават в самостоятелна организация са длъжни да гарантират постигането на целите на предучилищното образование, да осигурят необходимите условия за обучение, познавателни книжки и учебни помагала, както и да прилагат по свой избор методики и подходи, съобразени с възрастта, индивидуалните потребности и интересите на детето.
Педагогически специалисти и помощник-възпитатели
Чл. 224. (1) Учителите, директорите, които изпълняват норма преподавателска работа, са педагогически специалисти. 
(2) Педагогически специалисти са и психолог, педагог детска ясла, логопед.
(3) Педагогически специалисти са лица, които изпълняват функции:
1. свързани с обучението, възпитанието и със социализацията, както и с подкрепата за личностно развитие на децата в детската градина ;
2. по управлението на детската градина.
Чл. 225. (1) Необходимите компетентности като съвкупност от знания, умения и отношения по нива на кариерното развитие за всеки вид педагогически специалист се определят в професионален профил.
 (2) Длъжностите на педагогическите специалисти се заемат от български граждани, придобили висше образование в съответното на длъжността професионално направление съгласно Класификатора на областите на висше образование и професионалните направления и професионална квалификация, необходима за изпълнението на съответната длъжност.
Чл. 226. (1) Педагогическите специалисти имат следните права:
1. да бъдат зачитани правата и достойнството им;
2. да определят методите и средствата за провеждане на образователния процес съобразно принципите и целите, определени в ЗПУО;
3. да участват във формирането на политиките за развитие на детската градина;
4. да получават професионална подкрепа в процеса на изпълнение на служебните си задължения;
5. да повишават квалификацията си;
6. да бъдат поощрявани и награждавани.
(2) Педагогическите специалисти имат следните задължения:
1. да осъществяват обучение и възпитание на децата в съответствие с държавните образователни стандарти;
2. да опазват живота и здравето на децата по време на образователния процес и на други дейности, организирани от институцията;
3. да зачитат правата и достойнството на децата, родителите и другите участници в предучилищното образование и да сътрудничат и партнират със заинтересованите страни;
4. да поддържат и повишават квалификацията си съобразно политиките за организационно развитие на съответната институция и специфичните потребности на децата, с които работят с цел подобряване качеството на образованието им.
(3) На педагогическите специалисти се дължи почит и уважение от родителите, административните органи и обществеността.
Чл. 227. (1) Освен в случаите, определени в ЗПУО, педагогически специалист не може да извършва срещу заплащане обучение или подкрепа на деца, с които работи в детската градина, ако това заплащане е от името и за сметка на децата, включително със средства от родителското настоятелство.
(2) В едномесечен срок от началото на всяка учебна година педагогическият специалист подава пред работодателя си писмена декларация относно обстоятелството дали срещу заплащане от името и за сметка на децата през предходната учебна година е извършвал обучение или подкрепа на деца и че това не са били деца, с които педагогическият специалист е работил в същия период.
(3) При установяване нарушение на ал. 1 и 2, както и в случаите на неподаване на декларацията или при подаване на декларация с невярно съдържание педагогическите специалисти носят дисциплинарна отговорност по реда на Кодекса на труда.
Чл. 228. (1)Не може да заема длъжност на педагогически специалист лице, което:
1.е осъждано за умишлено престъпление от общ характер независимо от реабилитацията;
2.е лишено от право да упражнява професията;
3.страда от заболявания и отклонения,които застрашават живота и здравето на децата, определени с наредба, издадена от министъра на здравеопазването  съгласувано  с министъра на образованието и науката.
(2)Разпоредбата по ал.1,т.1 не се прилага за лицата, осъдени по наказателни дела, посочени в чл.1 от Закона за политическа и гражданска реабилитация на репресирани лица.
(3)При възникване на обстоятелства по ал.1 трудовото правоотношение с педагогическия специалист се прекратява при условията и по реда на КТ.
(4) Разпоредбите по ал.1,2 и 3 се прилагат и за заемането на всички останали длъжности в детската градина.
Чл.229. (1) Педагогическите специалисти може да бъдат награждавани с отличия и награди за образцово изпълнение на задълженията си със заповед на директора на детската градина.
(2) Отличията и наградите за образцово изпълнение в детска градина №105 „Ракета” са следните :грамоти, плакети,материални и парични награди
(3) Ред и условия за отличаване и награждаване на учители в детската градина: по решение на педагогическия съвет и със заповед на директора.
Чл. 230. Работещите в детската градина са длъжни да спазват етичния кодекс на детската градина.

Глава шестнадесета
УПРАВЛЕНИЕ НА ДЕТСКАТА ГРАДИНА
Чл. 231. (1) Орган за управление и контрол на детската градина е директорът.
(2) Директорът по ал. 1 управлява и представлява съответната институция.
(3) Директорът на общинска детска градина организира и контролира цялостната дейност на институцията в съответствие с правомощията, определени с държавния образователен стандарт за статута и професионалното развитие на директорите, учителите и другите педагогически специалисти.
Чл. 232. (1) В изпълнение на своите правомощия директорът издава заповеди.
(2) Административните актове на директорите на общинските детски градини в системата на предучилищното и училищното образование могат да се оспорват по административен ред пред кмета на общината. 
(3) Административните актове на директорите на институциите могат да се обжалват по реда на Административнопроцесуалния кодекс.
Чл. 233. При управлението и контрола на учебната, учебно-творческата, спортната и административно-стопанската дейност директорът може да се подпомага от един заместник-директор.
Чл. 234. (1) При отсъствие на директора за срок, по-малък от 60 календарни дни, той се замества от определен със заповед за всеки конкретен случай заместник-директор, а при невъзможност – от определен със заповед педагогически специалист от институцията. 
(2) Заповедта се издава от директора, а при невъзможност – от кмета на общината.
(3) При отсъствие на директора за срок, по-дълъг от срока по ал. 1, общинският кмет сключва трудов договор с друго лице за временно изпълняване на длъжността „директор“.
Чл. 235. (1) Специализиран орган за разглеждане и решаване на основни педагогически въпроси в детската градина е педагогическият съвет.
(2) Педагогическият съвет включва в състава си всички педагогически специалисти и заместник-директора без норма на преподавателска работа, медицинските сестри детска ясла и медицински специалисти „Здравен кабинет”.
(3) Директорът на детската градина е председател на педагогическия съвет.
(4) В заседанията на педагогическия съвет с право на съвещателен глас може да участват представители на обществения съвет, настоятелството, медицинското лице, което обслужва детската градина както и други лица.
(5) Директорът на детската градина, в качеството си на председател на педагогическия съвет, кани писмено представителите на обществения съвет и на настоятелството на заседанията на педагогическия съвет, като им предоставя възможно най-пълна информация по въпросите, които предстои да бъдат обсъждани.
Чл. 236. (1) Педагогическият съвет в детската градина:
1. приема стратегия за развитие на детската градина за следващите 4 години с приложени към нея план за действие и финансиране;
2. приема правилник за дейността на детската градина;
3. приема годишния план за дейността на детската градина;
4.приема учебен план;
5.приема формите на обучение
6. приема мерки за повишаване качеството на образованието;
7.приема програма за превенция на ранното напускане на училище;
8. приема програма за предоставяне на равни възможности и за приобщаване на децата от уязвими групи;
9. предлага на директора разкриване на занимания по интереси;
10. прави предложения на директора за награждаване на деца и учители, служители;
11. определя символи и ритуали на детската градина и други отличителни знаци;
12. запознава се с бюджета на детската градина, както и с отчетите за неговото изпълнение;
13. периодично, най-малко три пъти през една учебна година, проследява и обсъжда нивото на усвояване на компетентности от децата и предлага съвместни мерки между учителите с цел подобряване на образователните резултати;
14. упражнява други правомощия, определени с нормативен акт. 
(2) Документите по ал. 1 т. 1-8 се публикуват на интернет страницата на детската градина.

Глава седемнадесета
ИНФОРМАЦИЯ И ДОКУМЕНТИ 
Чл. 237. (1) Документите в системата на предучилищното и училищното образование се създават, обработват и съхраняват при спазване на държавния образователен стандарт за информацията и документите – Наредба № 8 от 11.08.2016 г. и нейните изменения. 
(2) В детска градина №105 „Ракета” се водят и съхраняват следните документи:
1. Списък-образец № 2 – информация за организиране на дейността в детската градина през учебната година; годишен план,програмна система, информация за организацията на учебния ден.
2. Други документи на електронен и хартиен носител:
2.1. Книга за регистриране на решенията на педагогическия съвет и протоколи от заседанията.
2.2. Книга за регистриране на заповедите на директора.
2.3. Книга за контролната дейност на директора/заместник-директора и констативни протоколи от направените проверки.
2.4. Книга за регистриране на проверките на контролните органи на МОН.
2.5. Дневник за входящата кореспонденция и  Дневник за изходяща кореспонденция и съответните класьори с кореспонденцията.
2.6. Книга за регистриране на даренията и класьор със свидетелства за дарение.
2.7. Летописна книга.
2.8. Книга за заповедите за храна.
2.9. Книга за подлежащите на задължително обучение до 16 години.
2.10. Дневник на група/подготвителна група.
2.11. Дневник за дейности за подкрепа за личностно развитие.
2.12. Регистрационна книга за издадените удостоверения.
2.13. Регистрационна книга за издадените дубликати на удостоверения.
3. Лично образователно дело на дете, посещаващо подготвителна за училище група.
(3) Детската градина издава следните документи в съответствие с изискванията на ДОС за информацията и документите:
1. Удостоверение за задължително предучилищно образование.
2. Удостоверение за преместване на дете от задължително предучилищно образование.
Чл. 238. (1) Издадените документи и техните дубликати се регистрират в съответните книги за регистриране на издадените удостоверения или на издадените дубликати на удостоверения или в електронен формат с идентична информация.
 (2) Издадените документи, отнасящи се до децата се предават на родителите срещу подпис.
Чл. 239. Документите, издавани или водени от институциите в системата на предучилищното и училищното образование, се попълват на български книжовен език.
Чл. 240. (1) Министерството на образованието и науката организира воденето на национална електронна информационна система за предучилищното и училищното образование.
(2) Воденето на националната електронна информационна система по ал. 1 се извършва при условия и по ред, определени с държавния образователен стандарт за информацията и документите.
(3) Във всяка община се създава и води регистър на общинските детски градини. Обстоятелствата, които подлежат на вписване се определят с наредба на общинския съвет.
Чл. 241. (1) Детска градина №105 „Ракета” е администратор на лични данни по смисъла на чл. 3, ал. 1 от Закона за защита на личните данни.
(2) Личните данни се събират за конкретни, точно определени и законни цели, обработват се законосъобразно и добросъвестно и не могат да се обработват допълнително по начин, несъвместим с тези цели.
(3) Личните данни се обработват и съхраняват на хартиен и електронен носител. 
(4) Директорът в качеството си на администратор на лични данни, се задължава да осигури необходимите технически и организационни мерки за защита на данните от посегателства, загуба или промени. 
(5) Обработващият личните данни, определен със заповед на директора, е задължен да осъществява защита на личните данни при обработването и осъществяването на достъпа до тези данни, като осигури защитата на личните данни, сигурността и конфиденциалността на информацията. 
(6) При ръчното обработване на личните данни, лицата се задължават да предприемат надлежни мерки, за да се предотврати непозволен достъп или разкриване, промяна, унищожаване или случайна загуба.
(7) Администраторът и обработващите данните, не носят отговорност ако родителят/работникът/служителят сам е оповестил публично личните си данни/данни на детето на трети лица.
Чл. 242. Личните данни на децата се обработват и съхраняват от ЗАС, учителите на детските групи и други педагогически специалисти като изпълняват своето законно задължение, произтичащо от ЗПУО, Държавния образователен стандарт за информацията и документите в системата на предучилищното и училищно образование и вътрешните регулативни документи на детската градина. 
Чл. 243. (1) Лицата по чл. 240 са задължени да:
1. Обработват личните данни законосъобразно и добросъвестно.
2. Събират личните данни за конкретни, точно определени и законни цели и да не обработват личните данни допълнително, по начин несъвместим с тези цели.
3. Отразяват личните данни точно и при необходимост да се актуализират.
4. Заличават или коригират личните данни, когато се установи, че са неточни или непропорционални по отношение на целите за които се обработват.
5. Поддържат личните данни във вид, който позволява идентифициране на съответните физически лица за период не по-дълъг от необходимия за целите.
(2) Горепосочените лица за водене на регистър се задължават да гарантират надеждност на обработването, като осигурят технически и организационни мерки за защита на личните данни срещу:
1. Случайно или незаконно разрушаване.
2. Незаконно разкриване или достъп.
3. Случайна загуба или промяна.
4. Нерегламентирано изменение или разпространение, както и всички други незаконни форми на обработване.
5. Незаконно копиране, изнасяне и разпространяване.
6. Изтриване (унищожаване) преди изтичане на необходимия срок за съхранение, съответстващ само на целите, за които те са събрани и се обработват.
 

Глава осемнадесета
ОБЩЕСТВЕН СЪВЕТ НА ДЕТСКАТА ГРАДИНА
Чл. 244. (1) С цел създаване на условия за активни и демократично функциониращи общности към всяка детска градина се създава обществен съвет.
(2) Общественият съвет е орган за подпомагане на развитието на детската градина и за граждански контрол на управлението й.
Чл. 245. (1) Общественият съвет се състои от нечетен брой членове и включва един представител на финансиращия орган и най-малко трима представители на родителите на деца от съответната институция. 
(2) Представителите на родителите се излъчват от събрание на родителите, свикано от директора на детската градина. 
(3) На събранието се определя броят на представителите на родителите и се избират и резервни членове на обществения съвет.
(4) Председателят на обществения съвет се избира от членовете му.
(5) Членовете на обществения съвет се определят за срок не по-дълъг от три години.
Чл. 246. (1) Общественият съвет се свиква на заседание най-малко 4 пъти годишно, като задължително провежда заседание в началото на учебната година.
(2) С право на съвещателен глас в работата на обществения съвет на детските градини участва и представител на настоятелството.
(3) В заседанията на обществения съвет могат да бъдат канени и служители на институцията, на регионалното управление на образованието, експерти, на синдикатите, на юридическите лица с нестопанска цел и други заинтересовани лица.
Чл. 247. (1) Директорът на детската градина има право да присъства на заседанията на обществения съвет и да изразява становище по разглежданите въпроси.
(2) Директорът е длъжен при поискване от обществения съвет да предоставя всички сведения и документи, необходими за дейността му.
(3) При необходимост директорът може да отправи искане до председателя на обществения съвет за свикването му.
Чл. 248. Общественият съвет в детската градина: 
1. одобрява стратегията за развитие на детската градина и приема ежегодния отчет на директора за изпълнението й; 
2. участва в работата на педагогическия съвет при обсъждането на програма за предоставяне на равни възможности за приобщаване на деца от уязвими групи 
3. предлага политики и мерки за подобряване качеството на образователния процес въз основа на резултатите от самооценката на институцията и инспектирането на детската градина; 
4. дава становище за разпределението на бюджета по дейности и размера на капиталовите разходи, както и за отчета за изпълнението му – за институциите на делегиран бюджет; 
5. съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на детската градина; 
6. участва с представител в комисията за атестиране на директора при условията и по реда на държавния образователен стандарт за статута и професионалното развитие на учителите, директорите и другите педагогически специалисти; 
7. съгласува избраните от учителите познавателни книжки;
8. сигнализира компетентните органи, когато при осъществяване на дейността си констатира нарушения на нормативни актове;
9. участва в създаването и приемането на етичния кодекс на детската градина.

Глава деветнадесета
РОДИТЕЛСКО НАСТОЯТЕЛСТВО НА ДЕТСКАТА ГРАДИНА
Чл. 249. (1) Настоятелството е независимо доброволно сдружение за подпомагане дейността на образователната институция.
(2) Настоятелството е създадено като юридическо лице с нестопанска цел за осъществяване на общественополезна дейност и организира дейността си при условията и по реда на Закона за юридическите лица с нестопанска цел и в съответствие с разпоредбите на ЗПУО, на устава или на учредителния си акт.
(3) Настоятелството се запознава със Стратегията за развитие на образователната институция и съдейства за постигане на стратегическата и оперативни цели през четири годишния период на реализиране на дейностите в Стратегията.
Чл. 250. (1) Органи на настоятелството са общото събрание и съветът на настоятелите.
(2) Членовете на съвета на настоятелите се избират от общото събрание за срок до 4 години.
(3) Съветът на настоятелите избира измежду членовете си председател.
Чл. 251. За постигане на целите си настоятелството:
1. съдейства за осигуряване на допълнителни финансови и материални средства за детската градина и контролират целесъобразното им разходване;
2. подпомага изграждането и поддържането на материално-техническата база на детската градина;
3. съдейства при организиране на детското хранене, за осигуряване на транспорт и при решаването на други социално-битови проблеми на децата, учителите от детската градина №105 „Ракета”;
4. съдейства за реализирането на програми по проблемите на децата, за заниманията по интереси, организирания отдих, туризъм и спорт с децата;
5. организират и подпомагат обучения на родителите по въпросите на възпитанието и развитието на техните деца;
6. организират обществеността за подпомагане на детската градина;
7. сигнализират компетентните органи при извършени нарушения в системата на предучилищното и училищното образование.

Глава двадесета
ИМУЩЕСТВО И ФИНАНСИРАНЕ
Чл. 252. (1) За целите на дейността си детска градина №105 „Ракета” използва основна и допълнителна сграда, разполага с изградена за нуждите на предучилищното образование и подържана материално- база.
(2) Отговорност за опазването на материалната база носят всички работещи в детска градина.
(3) Материално-отговорно лице е домакина.
Чл. 253. Работещите в детската градина и децата имат право да ползват безпрепятствено и по предназначение наличната материална база.
Чл. 254. (1) Работещите и родителите са длъжни да опазват материалната база на детската градина.
(2) Родителите и учителите са задължени да възпитават децата в опазването и поддържането на добър вид на мебелите и предметите от интериора, съобразно възрастта на децата.
Чл. 255. При допусната повреда виновното поведение се санкционира.
Чл. 256. (1) Детска градина №105 „Ракета”  работи в условията на делегиран бюджет.
(2) Сградите на детската градина, както и всички материални активи са общинска собственост.
(3) Финансирането на детската градина става от държавни и местни дейности. 
(4) Бюджетът се формира в началото на всяка финансова година. 
(5) Директорът е отговорен за правилното разходване на средствата, а всички работещи за спазване на изискванията за допустими икономии и недопустими разхищения на консумативи, материали и средства.
Чл. 257. Възможности за допълнителни приходи са разработване на образователни проекти, приходи от базари и дарения, ДОД.

Глава двадесет и първа
ДЕЙНОСТИ И ПРОЦЕДУРИ ЗА САМООЦЕНЯВАНЕ И УПРАВЛЕНИЕ НА КАЧЕСТВОТО В ДЕТСКАТА ГРАДИНА
Чл. 258. Качеството на образованието е степента на съответствие на образователните услуги с: 
1. нормативните изисквания в образованието;
2. очакванията на деца, родители, работодатели;
3. очаквания на заинтересованите страни.
Чл. 259. Качеството е договор между родителите, респективно обществото, със своите очаквания към определени резултати от предучилищното образование на децата и системата, осигуряваща предучилищното образование. 
Чл. 260. Управлението на качеството е непрекъснат процес на организационно развитие, основан на анализиране, планиране, изпълнение на дейности, оценяване и внасяне на подобрения в работата на детската градина. 
Чл. 261. Повишаването на качеството на образованието се постига чрез приемственост и синхрон между проверените традиции на българската образователна система и предизвикателствата на съвременните иновации и технологии. 
Чл. 262. Управлението на качеството в детска градина №105 „Ракета” се осъществява съгласно изискванията на ЗПУО.
Чл. 263. Съобразно изисквания в ЗПУО, свързани с управлението на качеството в детската градина, е създадена вътрешна система за самооценяване. 


 ДОПЪЛНИТЕЛНИ РАЗПОРЕДБИ
Чл. 266. Настоящият правилник за дейността на детската градина отменя ПДДГ приет с решение на педагогическия съвет № 1/18.09.2019г. и утвърден със заповед на директора на детската градина № ЗД-1/17.09.2020г.
Чл. 267. Сведения относно здравословното състояние на децата родителите получават от медицинския персонал.
Чл. 268. Сведения относно възпитанието и обучението на децата родителите получават от учителите на съответната група.
Чл. 269. Забранява се изпълнението на заповеди и нареждания, противоречащи на този правилник.

ЗАКЛЮЧИТЕЛНИ РАЗПОРЕДБИ
§ 1. Този правилник се изготвя на основание чл. 28, ал. 1, т. 2 от ЗПУО. 
§ 2. Правилникът влиза в сила след приемане с решение на педагогическия съвет и утвърждаването му със заповед от директора на детската градина.
§ 3. Правилникът за дейността на детската градина се актуализира в следните случаи: 
1. в случай на промени в организацията на дейността на детската градина;
2. при промяна на нормативната база в образованието, отнасящи се до предучилищното образование;
3. при възникнала необходимост в хода на прилагането му.
§ 4. С Правилника за дейността на детската градина, по утвърден график, се запознават педагогическите специалисти, непедагогическия персонал и родителите. Запознатите удостоверяват това с подписа си.
 § 5. На вниманието на родителската общност правилникът се предоставя на сайта на детската градина и на първата родителска среща за учебната година.
§ 6. Указания за изпълнението на Правилника се получават от директора на детската градина.
§ 7. Контрол по спазване на Правилника за дейността на детската градина се осъществява от директора на детска градина

 Правилникът за дейността на детска градина №105 „Ракета” е приет/актуализиран с решение на педагогическия съвет – Протокол №1 / 16.09.2019 г. и утвърден със заповед на директора № 1./17.09.2020г.





